cyanic-selkie/wikianc huggingface dataset:
我想和你唱 (第一季)
賽制
每星期將有三位明星上載自己嘅合唱徵集影片，觀眾可透過芒果直播同唱吧參與影片合唱，重可以透過酷狗音樂、酷我音樂、新浪微博、小咖秀、荔枝FM用戶端、網易新聞用戶端、温莎KTV、星美院線、湖南交通電台等平台參與報名. 節目組會從每位明星嘅參與者入面選出六位嚟到派對現場，六位入面影片點讚數排名前三嘅可透過現場競演爭奪同明星同台合唱嘅機會，明星將會從中揀一位做派對嘅演唱拍檔進行合唱，每星期嘅派對現場重會評出最受歡迎嘅草根嗨唱達人畀音樂獎勵.
節目一覽
註：標示者表示影片點讚數排名前三同進入第一輪現場合唱，標示者表示俾歌手選中做演唱拍檔同進入第二輪現場合唱，表示呢組歌手嘅演唱拍檔係呢期最受歡迎嘅草根嗨唱達人.
爭議
根據賽制安排，每組嘉賓喺第二輪演唱結束後，現場觀眾將會有10秒鐘嘅時間為呢組表演點讚，最終按照各組表演所得點讚數嘅多少決定呢期最受歡迎草根嗨唱達人嘅歸屬. 但呢個元素屬於比賽性質，違反咗廣電總局關於音樂競唱類節目嘅管理規定，喺第五期節目開播之前俾競爭對手舉報，呢期節目被迫推遲到夜晚10點30分播出. 隨後，節目組對後面嘅節目內容進行咗調整，點讚環節仍舊喺現場進行，但唔喺節目入面播出，相當於去除咗一切比賽性質嘅元素. 正因為咁，後面嘅節目先可以恢覆到夜晚10點播出.
收視率
北京《跨界歌王第一季》開播 東方《娜就這麼說》完結 浙江《挑戰者聯盟第二季》21:10開播 安徽《我們的法則》開播
綜藝節目變遷
style=font-size:small;|
a. 《旋風孝子》喺2016年4月16號播完後，2016年4月23號同30號夜晚10點嘅節目分別係《我是歌手第四季2016雙年巔峰會》（重播）同《全員加速中》第二季第一期（重播）.
b. 《我想和你唱》喺2016年7月16號播完後，2016年7月23號夜晚10點嘅節目係《我們來了》第一季第一期（重播）.
c. 2017年1月28號同2月11號因頻道特殊編排，暫停播映.
童仲彥
童仲彥（），係臺灣嘅政治人物同埋網紅，有個外號叫台灣阿童，佢喺苗栗縣竹南鎮出世. 佢而家係了不起負責有限公司嘅董事，之前做過民主進步黨第十一、十二屆台北市議員，同埋係金色力量黨嘅第一任黨主席. 童仲彥畢業於國立政治大學新聞系，係一個出身記者嘅人，之前喺中天新聞台、台灣電視公司同民視等電視台做過新聞部記者.
法國本土
法國本土，即法國喺歐洲嘅領土，相對於海外領土而言，亦即法國海外屬土而言. 法國本土又叫法國歐洲領土，或法國人叫六邊法國.
字法文為France métropolitaine or la Métropole，英文譒為Metropolitan France. métropolitaine、定Métropole、定Metropolitan，都取自古希臘文metropolis. μήτηρ mētēr ，亦係亞媽，πόλις pólis，亦即為城，夾埋即係亞媽之城. 古希臘係城邦制，一個個城咁睇. 起原地叫亞媽，亦即本土，分出叫殖民地. 法國就用咗依個說法，講歐洲原本嘅領土. 依種叫法，喺歐洲殖民興旺時，都幾流行. 之不過，時而世易，如今有啲海外國民會反感.
青衣東北公園
青衣東北公園（Tsing Yi Northeast Park）係香港一公園同遊樂場，喺青衣担杆山路10號，東面係青泰苑，行政上歸葵青區.
公園唔細，設施好多，有十一人人造草地足球場、兩個籃球場暨排球場、門球場、單車徑、兒童單車徑、滑板場、單車租用亭、公眾停車場、兩個兒童遊樂場、足健徑、露天廣場、海濱長廊、緩跑徑、長者健體園地同埋園景區.
圖利亞拉
圖利亞拉係馬達加斯加一座城，阿齊莫-安德列發那區首府，人口16萬.
阿比西尼亞
阿比西尼亞可以係：
區區有運行
《區區有運行》（Fortune All Around）係香港電視廣播有限公司拍攝製作嘅玄學節目，全節目共10集，由沈卓盈、林子博、江欣燕主持.
呢個節目喺香港時間2014年2月10號到2月21號，逢禮拜一到五22:30－23:00喺翡翠台、高清翡翠台播，並喺myTV限時提供節目重溫.
收視
下面係呢個節目喺香港無綫電視翡翠台、高清翡翠台嘅收視紀錄：
科學理論
（scientific theory）係指一個解釋世界某一部份點運作嘅模型，會作出一啲可以用科學方法驗證嘅預測.
理論嘅特性
喺廿一世紀初嘅科學界，一個「科學理論」係指一嚿知識體－一柞描述緊某啲現象嘅講法－而個理論係達到以下嘅呢啲條件 ：
例如進化論係廿一世紀初嘅科學上好有影響力嘅一個科學理論. 根據呢個理論嘅最廣義版本，一個種群嘅生物內部各基因嘅出現頻率會隨住時間而一代一代噉慢慢改變，呢個過程就係所謂嘅進化 ，而且進化仲有得細分做微進化同埋宏進化兩種，當中後者係指進化引起嘅變化大到令進化前後兩個種群成為咗兩個唔同嘅物種 ；進化論合乎嗮科學理論嘅三大特性： ... 呀噉.
假說
假說（hypothesis）喺科學上係指一啲由科學理論嗰度推理出嚟嘅陳述（「如果個理論係真，噉 H 呢句嘢應該會係真」，當中 H 就係一句假說），有可以直接噉驗證，但未經證實. 每當有科學家提出新嘅理論去解釋某啲打前解釋唔到嘅現象嗰陣，科學界通常第一時間想做嘅嘢就係會想去搵啲方法嚟去驗證吓個理論. 佢哋會由個理論嗰度開始諗吓「如果個理論係真嘅，會引起啲乜嘢假說」，跟住佢哋就會去設計啲實驗出嚟去驗證吓呢啲假說. 例如係頭先講咗嘅進化論噉 ： 噉如果攞（例如）一個種群嘅飛蛾嚟睇，設 x 做其中一個基因喺呢個種群入面出現嘅頻率；如果進化論係真確嘅，應該會有最少一個 x 會喺幾代之間唔同咗－而假設有現代嘅遺傳學知識，「會有最少一個 x 會喺幾代之間唔同咗」呢句假說有得靠直接嘅觀察嚟驗證. 喺成個諗嘢過程入面，研究者用咗「如果...，噉應該...」（if... then...）嘅邏輯－「如果 A 係真，噉 B 應該都會係真」，既然係噉，如果發現咗 B 唔係真，噉 A 就應該唔係真. 「有最少一個 x 會喺幾代之間唔同咗」呢句嘢喺呢度就係一個假說：句嘢由進化論嗰度推理出嚟，有得用觀察驗證.
變數
變數（variable）係科學理論同假說實會有嘅嘢. 一個變數係指宇宙入面一個數值有可能變化、兼且係形容緊某啲嘢嘅特性. 例如智能同性格呢啲特性都可以攞嚟形容人，而且呢幾樣嘢個個人都唔同（數值可以變化），所以呢三個都係屬「攞嚟形容人」嘅變數. 體積同質量呢啲可以攞嚟形容人或者物件都得，而且呢兩樣嘢個個人件件物件都可以唔同，所以都係屬於「形容人同物件」嘅變數. 變數大致上有得分做兩種： 順帶一提，統計學同相關嘅領域有對「變數嘅分類同特性」有詳細著墨. 變數係科學嘅關鍵，因為基本上科學成個目標就係要去了解宇宙咁多嘅變數之間有咩關係. 例如以下呢柞科學定律都係講緊某一啲變數之間嘅關係： 無論係邊個學科都好，科學嘅重點基本上就係想搵出變數同變數之間有啲乜嘢關係，而「知道嗮成個宇宙入面所有嘅變數同埋佢哋之間嘅相互關係」可以話係科學嘅終極目標. 變數嘅重要性亦都反映咗喺科研文獻嘅書寫嗰度：喺寫一份科研文獻嗰陣，寫嗰個研究者一般都一定要搞掂一樣嘢－講清講楚自己嗰啲假說度有啲乜嘢變數喺入面，同埋係呢柞變數點樣定義.
奧坎剃刀
次次學界發現親啲乜嘢前所未見嘅自然現象，相關學科嘅科學家就會各自噉諗柞理論出嚟去解釋佢. 而當有成柞理論都係喺度嘗試緊解釋同一柞現象嗰陣時，啲科學家就焗住要揀返個最好嘅理論. 於是乎科學家就諗咗一啲準則出嚟去決定一個理論「點樣先至為止好」. 奧坎剃刀（Occam's razor）就係其中一條最出名嘅評鑑基準. 奧坎剃刀呢條原則查實就好簡單：假設第啲因素不變，科學家會比較鍾意用簡潔啲嘅理論；即係話如果有兩個科學理論都係解釋緊同一柞現象，而佢哋嘅證據強度同解釋力一樣咁強嘅話，科學家一般都會揀（例如）用變數少啲、或者方程式嘅數量少啲嗰個理論. 奧坎剃刀嘅存在原因有好多：一方面，因為西人自古以嚟就覺得優雅就係「用最少嘅氣力做最多嘅嘢」－呢點喺佢哋嘅藝術方面都睇得到；而另一方面，呢條準則亦都同可否證性有啦掕－當一個理論牽涉到好多個變數嗰陣，驗證個理論嘅時候就愈難控制嗮所有嘅變數，而呢點令到用個理論嘅科學家容易搵到啲事後孔明嘅解法嚟去為自己個理論辯護，例如想像兩個理論，兩個理論都係嘗試緊解釋同一種現象，不過 假設第啲因素不變，要控制嗮理論 B 嗰啲變數難過要控制嗮理論 A 嗰啲，所以响做實驗同觀察嗰陣，理論 B 有更加大嘅機會出現以下噉嘅情況：數據唔撐個理論啲假說，但幫個理論辯護嘅人詏，話個結果之所以會係噉只不過係因為冇控制嗮所有嘅變數－「今次嘅實驗淨係控制咗其中 20 個變數，淨低嗰 10 個變數冇量度到，所以今次實驗唔算真係測試到個理論」 ；相比之下，理論 A 得嗰 4 個變數，假設第啲因素不變，要控制嗮啲變數會相對容易－一個理論「變數多」間接令個理論更加難驗證.
「只係一個理論」
啲人成日對科學理論有誤解. 例如有啲人喺批評進化論嗰陣，其中一個最常見嘅講法係話進化只不過係一個理論（evolution is just a theory）. 對於呢個論調，英國科學家道金斯（Richard Dawkins）就噉講： 原版英文："People sometimes try to score debating points by saying, "Evolution is only a theory." That is correct, but it's important to understand what that means. It is also only a theory that the world goes round the Sun — it's just a theory for which there is an immense amount of evidence." 粵文翻譯：啲人有陣時會嘗試喺辯論當中用噉嘅方法爭分數（指嘗試贏一場辯論），話「進化只不過係一個理論」. 呢個講法正確，不過人有需要理解呢句嘢係乜嘢意思. 「世界圍住太陽轉」都一樣只係一個理論－只係一個有極大量證據支撐嘅理論.
喺日常英文用語裏面，theory（粵文一般會譯做「理論」）呢個字最廣義上可以係指「對某啲現象嘅講法」 ，而根據呢個定義，「地球圍住太陽轉」同「舊約聖經係歷史」等嘅諗法都一樣係「理論」. 喺嚴謹嘅科學上，科學理論係指「嘗試對大自然某啲現象作出，而且有一定證據支撐」嘅解釋；事實上，進化論受到相當大量嘅證據支撐，而且喺實際應用上真係能夠攞嚟預測現象 ，所以一般認為，進化論算係一個嚴謹科學定義上嘅理論，而「舊約聖經係歷史」呢一個諗法唔算.
Lavardens
Lavardens係法國嘅一個市鎮，位置喺奧斯坦尼大區嘅熱爾.
Pargues
Pargues係法國嘅一個市鎮，位置喺奧布.
黃明亮 (搞清楚)
黃明亮可以指：
巴士迷
巴士迷 (英文：Bus spotter)，負面批評叫巴膠或者巴敗，係指一班對巴士有興趣嘅人. 佢哋除咗鍾意搜集同巴士相關物品，例如巴士模型，亦可能會熟讀巴士路線嘅資料. 不過，有部分巴士迷為咗以一個較好嘅角度去影巴士，例如影佢哋嘅「愛車」、「全廣特巴士」、「跨廠特巴士」等，而走出馬路去影巴士，影響其他駕駛者視線. 一少部分巴士迷為咗投入對巴士嘅興趣而喺巴士上面扮揸緊巴士同發出巴士嘅機器聲、其他非法行為（例如偷車、集體毆鬥、違反交通規則、破壞公物等）同埋其他滋擾大眾嘅行為令到巴士迷喺香港普遍形象唔好.
巴士車輛調查
主要係各大型巴士公司擁有嘅巴士車輛數目、車輛類別同所屬嘅製造商、巴士公司所採用嘅技術、巴士車牌等資訊研究.
搭巴士
作為巴士乘客喺巴士上面錄影行車片段，又聆聽各種巴士引擎發出嘅聲音，評估巴士性能同車長揸車技術.
巴士保存
一啲巴士公司，將部分營運壽命達到一定時間程度嘅巴士，作廢舊巴士出售. 某啲巴士迷對呢啲巴士懷舊，唔忍心將佢哋運去廢車場解體，所以就買啲殘舊巴士，之後翻新同唔定期行駛，作為對巴士迷一種集體回憶. 呢啲翻新嘅殘舊巴士，喺規管上面嚴格好多：包括唔可營運載客，同時要檢查廢氣排放率有無超越當地環保法規等.
路線研究
某啲巴士迷會研究巴士路線，分析各條巴士路線對地區乘客嘅利弊、巴士路線對各款巴士型號營運嘅影響等.
路線建議
一啲巴士迷對現有嘅巴士路線有不滿之處，就提出路線建議，例如定線、班次、車費等安排，引起其他巴士迷討論.
巴士貨品收集
主要係收集巴士路線介紹單張、巴士相關貨品等. 一啲喺廢車場拆卸嘅巴士零件，亦成為巴士迷買入嘅對象. 而巴士公司亦會將部分廢舊巴士零件，以拍賣形式發售.
車入面聲音、路線牌收集
有啲巴士迷會用錄音器材，收錄巴士報站機嘅聲音、巴士引擎聲等研究. 有啲就攝影各類型巴士塑膠製、電子顯示等路線牌，用嚟收集同研究.
仿制巴士相關物品
有啲巴士迷利用各種電腦軟件自行制作、合成高仿原版嘅巴士站牌、路線牌、報站器 等有形或者無形巴士相關物品 甚至用於惡搞諷刺.
巴士模型
一啲品牌模型製作公司，推出唔同種類嘅縮小比例巴士模型，包括經典至現代類型嘅巴士模型（由巴士公司授權），畀用家收藏. 亦有巴士迷自行製作巴士模型.
模擬遊戲
一啲巴士迷為咗一嘗揸巴士嘅滋味，會喺Microsoft公司嘅電腦遊戲產品Midtown Madness 2（簡稱MM2）入面加入各種城市同車輛模組以及附加檔案，令佢成為一個模擬揸巴士嘅遊戲.
巴士迷討論區
巴士迷成日登入各個大型巴士迷討論區，發表同巴士有關嘅資訊，包括巴士相同影音、巴士車種、路線討論同車務狀況，亦會講有關巴士嘅軼事等.
走地雞蛋
走地雞蛋（Free-range eggs）即係由走地雞所生嘅雞蛋. 因為走地雞可以喺農場範圍自由咁走嚟走去，呼吸新鮮空氣，所以走地雞都比一般養雞方式嘅雞自然健康，生出嚟嘅蛋亦會好味啲，營養價值亦比較高.
蛋黃顏色
走地雞蛋嘅蛋黃可能會比一般嘅雞蛋較橙黃，係因為佢哋有機會食到天然嘅食物，例如草、昆蟲等等.
但係蛋黃橙黃嘅雞蛋唔代表一定來自走地雞，因為一啲飼料添加劑亦可以令雞隻生出蛋黃比較橙黃顏色嘅雞蛋.
馬耳他文
馬耳他文、馬耳他話（Malti）係種亞非語系閃語族阿拉伯文嘅一種方言，係馬耳他官方語言. 佢起源自阿拉伯文，同時有唔少詞彙嚟自意大利文、法文同英文.
Pars-lès-Chavanges
Pars-lès-Chavanges係法國嘅一個市鎮，位置喺奧布.
游錫堃
游錫堃（）係台灣嘅政治人物，屬於民主進步黨，佢係民進黨創黨小組嘅成員之一. 佢喺宜蘭縣冬山鄉出生，而家擔任立法院院長同埋台灣民主基金會嘅董事長. 佢喺1980年代初進入政界之後，有過好多職位，包括台灣省議員、宜蘭縣縣長、行政院副院長、總統府秘書長、行政院院長同埋民主進步黨主席等重要職位. 佢係台灣民主化之後首位曾經擔任過行政院院長同立法院院長嘅政治人物.
香雪站
香雪站可以係：
毓華街
毓華街（Yuk Wah Street）係香港東九龍黃大仙區嘅一條馬路，東面接住慈雲山道，西面接住雲華街，單向西行.
毓華街主要係唐樓，亦有唔少茶餐廳同商鋪. 毓華街鄰近蒲崗村道學校村同及附近幾間中學.
Laveraët
Laveraët係法國嘅一個市鎮，位置喺奧斯坦尼大區嘅熱爾.
變形金剛：黑月降臨
《變形金剛：黑月降臨》（Transformers: Dark of the Moon）係一部2011年美國科幻動作電影，由米高卑做導演，改編自變形金剛玩具，套片係2009年《變形金剛：狂派再起》嘅續集，而且係「」嘅第三套作品. 主演係沙拉保夫、佐舒杜咸米爾、、尊特托羅、、柏德烈丹斯、、、尊麥高維治、法蘭絲麥杜雯.
續集係2014年嘅《變形金剛：殲滅世紀》.
Pars-lès-Romilly
Pars-lès-Romilly係法國嘅一個市鎮，位置喺奧布.
效益主義 (書)
《效益主義》（英文：Utilitarianism），或者譯做《功利主義》，係一本倫理學經典著作，由約翰·史超域·米爾喺1863年完成 ，呢本書主要介紹效益主義，同埋論證效益主義係道德基礎.
內容
約翰·史超域·米爾喺《效益主義》指出，佢身處嘅時代，有好多人喺度鬧效益主義，但當中有啲人係唔清楚或者係誤解咗效益主義（例如連效益主義嘅定義都唔清楚），而亂鬧效益主義. 所以，米爾就決定寫有關效益主義嘅文章，用嚟澄清兼辯護效益主義. 之後再將文章結集，同埋加以修訂，而出到《效益主義》一書. 米爾喺《效益主義》第一章，講出咗佢寫有關文章嘅原因.
喺第二章，米爾講出咗效益主義最基本嘅定義. 效益主義係一個道德基礎，視促進幸福嘅事係啱，視傾向不幸嘅事係錯. 幸福就係快樂，冇痛苦. 不幸就係痛苦，而缺乏快樂. 跟住，米爾再加以闡釋，所追求嘅快樂唔應該淨係局限於量，仲要顧及質素. 至於計算效益方面，米爾指出，計算效益嘅準則係，人人均等，冇人可以超然，傾向於最多人快樂，最少人受苦，就係正確.
喺第三章，米爾講出咗，可以點樣制裁違反效益原則嘅人. 外在制裁方式包括，受人指責同令人失望，諸如此類. 內在制裁方式包括，良心責備.
喺第四章，米爾指出，效益主義之所以應該作為道德基礎嘅原因. 米爾斷言，幸福係每個人惟一所追求嘅目標. 財富、名聲、權，諸如此類，之所以有人追求，係因為呢啲嘢都係達至幸福嘅方式或者已經成為幸福嘅一部分.
喺第五章，米爾指出，公義同效益嘅關係. 米爾指出，世界上有好多人，對於咩係公義都有唔同觀點，而咁樣就令到公義嘅意思變得含糊不清. 米爾覺得，效益主義就係最可以定義到公義. 另外，米爾又指出，當有啲情況，如果作為詳細規條嘅第二原則（例如一啲律例）有違作為第一原則啲道德基礎，咁就要違反第二原則，以遵守第一原則，以達至效益.
影響
《效益主義》仍然係「有史以嚟，最出名嘅效益主義辯護書」 ，同埋世界各地嘅大學倫理學課程都有廣泛咁教到呢本書. 效益主義好大程度上歸功於米爾，喺英美哲學度，迅速成為主導嘅倫理學理論. 效益主義始終係當今倫理學理論嘅現實選擇方案.
東涌北公園
東涌北公園，香港公園之一，遊樂場之一，喺東涌文東路二十九號，英文叫Tung Chung North Park. 行政上歸離島區. 設施有共融遊樂設施、兒童遊樂場、觀眾看台，坐到二十人、洗手間、浴室同更衣室、以及泛光燈. 公園開朝早七點，收晚黑十一點.
公園就近映灣園.
Le Pavillon-Sainte-Julie
Le Pavillon-Sainte-Julie係法國嘅一個市鎮，位置喺奧布.
塔吉克文
塔吉克文、塔吉克話（tajiki）係種印歐語系印度-伊朗語族伊朗語支波斯文嘅語言，主要係塔吉克官方語言，而烏茲別克、阿富汗、巴基斯坦都有唔少人用.
消失的子彈
《消失的子彈》（The Bullet Vanishes）係一部2012年上映、香港同中國大陸合拍嘅民國懸疑犯罪電影，由樂視娛樂投資（北京）有限公司及英皇影業有限公司出品並發行，香港導演羅志良編劇及執導，爾冬陞擔當監製，並由劉青雲、謝霆鋒領銜主演. 全片以民國初年為背景，講述咗警探郭追聯合警政官松東路調查一宗發生在兵工廠嘅連環殺人事件，隨著調查工作嘅深入，相關當事人先後離奇死亡，兩人及身邊人亦被追殺，情勢險象環生，然而最終嘅真相就出人意料.
大毒蜥
大毒蜥（Heloderma suspectum）又叫美國毒蜥，係毒蜥科毒蜥屬一個品種嘅蜥蜴，主要分佈喺美國西南部同墨西哥西北部.
消失的子彈
本片於2011年11月14號開機 ，先後喺上海車墩、勝強兩個影視基地及浦東周浦鎮取景拍攝，次年1月18號殺青關機. 2012年8月14號，影片喺中國大陸正式公映 ，同年9月13號喺香港同澳門上映.
劇情
民國初年，北洋軍閥割據，「天城縣」嘅兵工廠，係當時中國最大嘅兵工廠，但接二連三發生咗離奇命案，班工人被槍殺；不過命案現場無彈頭，有人懷疑係呢位兇手係一個心理變態嘅連環殺手，但更多工人相信：呢個係之前被丁老闆（廖啟智飾）以俄羅斯輪盤逼死嘅女工冤魂報復. 呢班工人群情激憤，不但搵到美貌嘅女算命師小雲雀（楊冪飾）嚟占卜，而後甚至罷工抗議.
票房
影片喺中國大陸首週六天票房為8150萬元，為該週嘅票房冠軍. 隨後蟬聯咗一週票房冠軍，至9月23號累計1.6億元人民幣.
本片嘅香港票房為801萬元港幣.
出面網頁
類:2012年電影 類:恐怖片
鍾瑤
鍾瑤（）係一位台灣女演員同埋模特兒. 佢鍾意潛水，而佢係螢幕上嘅形象係「姊」. 佢喺早期以模特兒嘅身份出道，有好多MV、平面同埋廣告嘅拍攝經驗. 2007年，佢首次演出電影《不能說的秘密》，之後就開始涉足戲劇表演嘅領域. 佢亦參與過電影《白蟻-慾望謎網》、《市長夫人的秘密》，以及電視劇《姊的時代》、《麻醉風暴2》等多部影視作品.
Joox
JOOX係一間由中國大陸騰訊公司喺東南亞、香港、澳門同南非地區子公司運營嘅音樂平台. 佢嘅用戶分為免費用戶同Purchase VIP付費用戶兩種，Purchase VIP喺各個地區定價唔同. Purchase VIP擁有收聽Hi-Fi格式音樂，離線收聽等功能. 由CAMIA數據周刊調研得出，JOOX喺Google Play泰國區下載量排名第6，僅次於Spotify ，亦被叫做東南亞版QQ音樂.
服務地區
備註：中國大陸地區可以使用騰訊公司喺大陸地區嘅音樂服務QQ音樂收聽.
科西嘉文
科西嘉文、科西嘉話（Lingua corsa）係種印歐語系羅曼語族嘅語言，主要係法國科西嘉官方語言，同意大利文托斯卡納方言幾似.
Laymont
Laymont係法國嘅一個市鎮，位置喺奧斯坦尼大區嘅熱爾.
酒泉專區
酒泉專區，係中國甘肅省一個撤銷咗嘅專區，1949年開始有，喺而家甘肅省嘅西北部. 呢個區轄下有酒泉、金塔、鼎新、安西、敦煌、玉門等縣同埋肅北設治局，專員公署駐酒泉縣（現今係縣市）.
1950年劃入埋臨澤、高台兩個縣. 1954年設立肅南裕固族同埋阿克塞哈薩克族兩個自治區，再劃入埋額濟納自治區. 1955年酒泉專區撤銷，同武威專區合併為張掖專區. 1958年設立玉門礦區. 1961年恢復酒泉專區，玉門市劃入呢個區. 1964年叫返做酒泉縣. 1969年劃入內蒙古自治區嘅額濟納旗，專區改名叫酒泉地區.
前深水埗配水庫
前深水埗配水庫（Ex-Sham Shui Po Service Reservoir），前名深水埗食水減壓缸（Sham Shui Po Fresh Water Break Pressure Tank），又叫窩仔山蓄水池、主教山配水庫，係香港舊時一座水務設施，喺九龍深水埗東部窩仔山（又叫主教山）山體入面，喺1904年8月10號落成，到1970年停用後就丟荒咗.
2020年12月水務署安排清拆嗰陣 ，畀人意外咁到發現咗呢度係有著好古典嘅建築特色，公眾開始關注返仲強烈咁要求當局停止清拆同再保育，最後當局係暫停咗工程先.
建築
前深水埗配水庫整體係呈圓形，直徑大概係150英呎、20英呎深，容量200萬加侖，入邊係由麻石柱陣同圓拱形紅磚嘅結構撐返住，成個建築係有著古羅馬式嘅風格.
清拆
香港水務署喺2017年檢查嘅時候，發現丟荒嘅配水庫頂部係出現咗裂痕，畀樹根穿埋入去，嗰時嘅評估係認為結構唔安全，就開始咗計劃清拆. 喺2020年10月開始清拆後，暴露咗內部嘅構造，同年12月28號就俾市民發現到減壓缸嘅原本面貌，開始呼籲返水務署停止清拆，收尾就獲得傳媒嘅廣泛報導，而各黨派人士亦一齊呼籲停工，最尾水務署係應承咗停低工程. 到咗停工嗰時，配水庫係經已俾拆爛咗20乘10米面積嘅天花，同埋4條麻石柱. 喺2021年1月4號水務署確認返個食水減壓缸係喺1904年落成，話會做返臨時加固同整理工程，畀埋人入去視察做復修同保育.
2021年6月10號，主教山水庫獲古物諮詢委員會評做香港一級歷史建築.
Payns
Payns係法國嘅一個市鎮，位置喺奧布.
閻奕格
閻奕格（Janice Yan，）係一個響北京出世、喺星加坡成長嘅臺灣女歌手，佢阿爸係香港中樂團指揮閻惠昌，阿媽係古箏演奏家熊岳，佢喺2010年開始參加臺灣歌唱節目《超級星光大道》後入行.
背景
閻奕格同屋企人移居星加坡之後，便開始學習鋼琴、芭蕾舞、中國書法同中國畫等等，又去到香港就讀英基西島中學 ，畢業之後喺波士頓大學主修經濟學，2003年7月到2005年跟聲樂教育家梁月玲學習相關技巧.
2017年4月，閻奕格開始首次參演音樂劇《風雲5D音樂劇》. 同年10月20號，閻奕格推出首張大碟《我有我自己》，12月12號開始喺香港舉辦音樂會. 2019年，佢擔任香港導演高志森嘅《搭錯車》舞台劇女主角.
Pel-et-Der
Pel-et-Der係法國嘅一個市鎮，位置喺奧布.
羅世乙
羅世乙（，）係中國大陸男歌手、音樂製作人同設計師，佢響重慶出世，2018年入行.
Leboulin
Leboulin係法國嘅一個市鎮，位置喺奧斯坦尼大區嘅熱爾.
吳微
吳微（；；）係中國人民警察同見義勇為人物，安徽滁州鳳陽縣人. 1997年7月開始參加工作後，曾經做過鳳陽縣公安局刑警大隊嘅辦事員同副隊長、指導員同副大隊長呢啲職位；從2015年9月開始做過鳳陽縣公安局屬下嘅小崗村派出所輔導員. 期間先後喺負責禁毒、重大案件同打擊除惡嘅範圍都有啲貢獻，試過喺鳳陽縣連續10年破到單殺人案而俾滁州市公安機關頒發佢做「追逃抓捕之王」.
吳微喺2017年10月3號因為突發腦出血而送到安徽省立醫院，但喺9日後證實不治，終年41歲.
攷
微 類:安徽人 類:中國警察 類:見義勇為人物
浮城絮語
《浮城絮語》係香港電台電視部外判嘅戲劇系列，共六集，特別為新晉導演而設，主題設定以「地震」為原點而觸發一連串嘅單元故事.
龍紋蝰
龍紋蝰（Vipera berus）又叫極北蝰，係蝰科蝰屬一個品種嘅蛇，主要分佈喺中歐同東歐.
[[Category:蛇]]
Périgny-la-Rose
Périgny-la-Rose係法國嘅一個市鎮，位置喺奧布.
西西里文
西西里文、西西里話（Sicilianu）係種印歐語系羅曼語族嘅語言，係意大利西西里主要語言，而意大利半島南部同馬爾他都有唔少人用.
類:羅曼語族 類:意大利語言
偉樂街臨時足球場
偉樂街臨時足球場，香港足球場之一，喺九龍觀塘，晒草灣茶果嶺嗰邊，偉業街同偉樂街交界，近麗港公園，英文叫Wai Lok Street Temporary Soccer Pitch. 行政上歸觀塘區. 設施有草地球場，以及7人足球場. 有更衣室，但無浴室，有流動廁所. 個場開朝早八點，收挨晚六點. 星期一唔開.
Jóga
《Jóga》係冰島歌手Björk嘅歌，收錄喺第三張錄音室專輯《Homogenic》.
緊急死火掣
由於咁易用，會怕免人誤㩒，有加封條，有時要扭，有時掣邊圍住，有時會加透明冚，用時打開佢，打爛佢，或者移走佢.
危險機器，就有依個掣，例如鋸牀、鑽牀、籠𨋢、電梯咁就有. 遊樂場機動遊戲都要. 佢其他名有緊急煞掣、緊急停機掣咁. 用喺車上，又叫得緊急停車掣，火車、巴士就有. 核子發電廠都有，一㩒就入控掣棍，阻停核子連鎖反應.
攷
[[Category:掣]]
環保大道寵物公園
環保大道寵物公園，香港公園之一，遊樂場之一，喺將軍澳環保大道，英文叫Wan Po Road Pet Garden. 行政上歸西貢區. 設施有狗公園、寵物公園. 以及休憩草坪、狗隻飲水器、狗廁所、公園座椅、洗手間. 公園開朝早七點，收晚黑九點.
現象主義
（phenomenalism）係種形而上學同知識論相關觀點.
現象主義主張，外界物體唔可以肯定存在，頂攏可以描述做「感官感知到嘅嘢」.
Lectoure
Lectoure係法國嘅一個市鎮，位置喺奧斯坦尼大區嘅熱爾.
Perthes-lès-Brienne
Perthes-lès-Brienne係法國嘅一個市鎮，位置喺奧布.
達利文
達利文、達利話（Dari）係種印歐語系印度-伊朗語族伊朗語支波斯文嘅語言，主要係阿富汗其中一種方言.
佛洛雷安納象龜
佛洛雷安納象龜（Chelonoidis niger niger）係陸龜科南美象龜屬嘅加拉帕戈斯象龜嘅一個亞種，分佈喺厄瓜多爾加拉帕戈斯群島嘅佛洛雷安納島，1840年代到1850年代已經絕種.
[[Category:龜]]
蟒蛇
蟒蛇即係蟒科（Pythonidae），係有鱗目蛇亞目嘅一個科，下面有10個屬39個品種.
Petit-Mesnil
Petit-Mesnil係法國嘅一個市鎮，位置喺奧布.
低地德文
低地德文、低地德國話（Plattdüütsch）係種印歐語系日耳曼語族西日耳曼語支嘅語言，德國北部、丹麥南部同荷蘭東部有唔少人用.
真理融貫論
真理融貫論（coherence theory of truth）係種知識論相關觀點.
根據呢種睇法，如果一個信念要算係「有理據」，個信念一定要屬於一套「內部一致」嘅信念系統.
Lelin-Lapujolle
Lelin-Lapujolle係法國嘅一個市鎮，位置喺奧斯坦尼大區嘅熱爾.
西九龍海濱長廊
西九龍海濱長廊，香港公園之一，遊樂場之一，喺西九龍填海區，九龍柯士甸道西同雅翔道交界，英文叫West Kowloon Waterfront Promenade. 行政上歸油尖旺區. 設施有公園、單車徑、單車場. 海濱長廊部份經重建成藝術公園.
Piney, Aube
Piney係法國嘅一個市鎮，位置喺奧布.
區區有鬼故
《區區有鬼故》（Neighborhood Ghost Stories）係香港電視廣播有限公司製作嘅靈異節目. 全節目共7集，由羅蘭同陸永主持. 呢個節目喺香港時間2014年7月26號到9月6號，逢禮拜六21:30-22:30喺翡翠台同高清翡翠台播，並喺myTV限時提供節目重溫.
醉駕入刑
醉駕入刑係專指針對《中華人民共和國刑法修正案（八）》第22條嘅提議，內容係將醉酒駕駛機動車嘅行為列入《中華人民共和國刑法》處罰嘅範圍.
立法
2011年2月25號，第十一屆全國人民代表大會常務委員會第十九次會議通過《中華人民共和國刑法修正案（八）》，並喺當年5月1號起施行；修正案第22條提出要對醉酒駕駛機動車嘅行為去做拘役同罰金.
眼鏡蛇科
[[Category:蛇]]
元泰橪
元泰橪（원태연；Won Tae-yeon；），係韓國填詞人、詩人、編劇同電影導演.
腫瘤
腫瘤係指身體嘅細胞組織出現異常病變，對身體無乜害嘅叫良性腫瘤，對身體有嚴重損害嘅叫惡性腫瘤，即係生癌.
[[Category:病]]
Lias, Gers
Lias, Gers係法國嘅一個市鎮，位置喺奧斯坦尼大區嘅熱爾.
中國八大民主黨派
中國八大民主黨派，中國大陸稱民主黨派，係由中國共產黨建立中華人民共和國後，存在至今一種政治合作方式，中共以「長期共存、互相監督、肝膽相照、榮辱與共」為基本方針，領導多黨合作同政治協商制度，又叫「中國共產黨領導的多黨合作制」或「一黨領導的多黨合作制」.
中國模式下民主黨派同外國多數多黨制例子唔同，民主黨派係中共同意組成為前提，係中共衛星黨，多數係左派親共人士.
歷史
國民政府時期民主黨派被中共過濾. 為得到中共支持而生存，各民主黨派得到內部清理整頓，無表明親共會被清洗，最後終止「政治面目不清」（冇表態支持中共一黨制）局面，自始一片紅. 經中共介入民主黨派內部，確定各民主黨派所有國外同港澳地區組織分支，活動停止，免除中共同外國出現外交問題.
1954年4月27號，《關於各省、市人民代表大會和省市人民政府委員會中民主人士安排方案的意見》得到中共中央批准.
各民主黨派之所以擁護同接受中共領導，中共指：
點解冇黨標誌
1950年，中國致公黨停用黨旗——藍白井字旗. 而家大陸無一民主黨派使用黨旗、黨徽. 2016年有報導指，民建領導人成思危以「冇考慮」同「唔希望」回答冇黨旗黨徽問題，並以「會旗」、「會徽」作為替代用詞.
金屬探測器
金屬探測器係一種用來探測金屬嘅電子儀器，最啱用來搵收埋喺第啲嘢入邊嘅金屬，或者埋喺地下嘅金屬物件.
類:檢測儀器 類:保安
Plaines-Saint-Lange
Plaines-Saint-Lange係法國嘅一個市鎮，位置喺奧布.
我們的歌 (第三季)
《我們的歌》第三季係東方衛視確定喺2021年第四季度搞嘅節目.
比利時荷蘭文
比利時荷蘭文、比利時荷蘭話（Belgisch-Nederlands），又叫佛萊明文、佛萊明話（Vlaams），係種印歐語系日耳曼語族西日耳曼語支嘅語言，主要係比利時北部法蘭德斯地區嘅通用語言，基本上同荷蘭文差唔多一樣.
侯嘉明
侯嘉明（Alyson Hau，）係香港電台嘅一個唱片騎師，2000年入行.
遊蛇
遊蛇即係遊蛇科（Colubridae），係有鱗目蛇亞目嘅一個科，下面有8個亞科249個屬.
[[Category:蛇]]
全海聖
全海聖（전해성；Jeon Hae Seong），係韓國作曲家.
第9屆烏克蘭國會選舉
第9屆烏克蘭國會選舉響2019年7月21號舉行. 由於俄羅斯吞併克里米亞同埋小部分東部，議會450席入面只能夠改選其中423席.
結果
由總統澤連斯基領導嘅人民公僕黨攞到254席，單獨過半. 親俄嘅反對派平台-為生活攞到43席；季莫申科嘅祖國黨攞到26席；波羅申科嘅歐洲團結黨攞到25席；新黨「聲音」攞到20席.
類:2019年選舉
Plancy-l'Abbaye
Plancy-l'Abbaye係法國嘅一個市鎮，位置喺奧布.
中央
中央（）喺字面解釋嚟講，係物體重心四邊或場地四圍等距嘅地方，作爲方位，可以係指觀測點，亦可以指質心，空間上指四方位或者六方位嘅等距交滙點. 亦可以係：
Planty, Aube
Planty係法國嘅一個市鎮，位置喺奧布.
Plessis-Barbuise
Plessis-Barbuise係法國嘅一個市鎮，位置喺奧布.
Lias-d'Armagnac
Lias-d'Armagnac係法國嘅一個市鎮，位置喺奧斯坦尼大區嘅熱爾.
湖景路花園
湖景路花園，香港公園之一，遊樂場之一，喺屯門湖景路輕便鐵路兆禧站邊，仁濟醫院羅陳楚思小學後便，英文叫Wu King Road Garden. 行政上歸屯門區. 設施有公園. 場地禁煙.
Lias-d'Armagnac
拎
Lias-d&
湖景路花園
花園就近兆禧苑、湖景邨，又近青山警署、悅湖山莊.
財產
財產（；property / asset）係指可以畀人或者公司擁有嘅而有價值嘅嘢，可以係有形嘅（譬如車、樓）或者無形嘅（譬如版權）.
林堡文
林堡文、林堡話（Limburgs）係種印歐語系日耳曼語族西日耳曼語支嘅語言，荷蘭、比利時同德國邊界嘅林堡同萊茵蘭有唔少人用.
美國國務院外國使團一覽
喺2020年，美國為咗保護美國新聞自由，定立《外國使團法》. 國務卿龐比奧曾經多次宣告定義一啲媒體係「外國使節團」（Foreign missions），畀外國政府實質擁有或控制，其中有唔少媒體都係中國媒體機構.
蓬佩奧喺2020年12月嘅時候指，國務院唔會限制佢哋喺美國出版嘅內容，但佢哋必須要向美國政府提供員工名單同埋註冊現有嘅房產，購買或租賃任何房產都要事先得到美國國務院批准.
美國人要知道呢啲機構為咩人工作，知道佢哋閱讀嘅新聞到底係嚟自自由媒體定係帶惡意嘅外國政府. 蓬佩奧又點名提到中國共產黨，話自由媒體同中國共產黨所散播嘅文宣係唔一樣.
大儲物櫃
大儲物櫃（Wardrobe）係專門用嚟裝各種櫃，喺屋企同寫字樓呢類私人地方都可以用，唔一定有鎖.
睇埋
[[Category:櫃]]
種姓
種姓（Caste）係種實行內婚制嘅社會階級形式，同一個種姓會做同一類職業，主要喺南亞地區出現，當中最出名嘅係印度嘅種姓制度，而尼泊爾、巴基斯坦同斯里蘭卡都有類似制度.
Poivres
Poivres係法國嘅一個市鎮，位置喺奧布.
園圃街雀鳥花園
園圃街雀鳥花園，香港公園之一，遊樂場之一，喺旺角園圃街，行政上歸油尖旺區，英文叫Yuen Po Street Bird Garden，1997年3月落成，取代咗原本喺旺角康樂街嘅雀仔街. 設施有公園. 佢佔地三千平方米
衛生問題
喺2007年，政府喺雀鳥公園其中一個檔位，發現有活生生嘅雀帶有H5N1病毒，政府要對店鋪作出清洗. 令人擔心，有人借香港嘅防疫漏洞，響雀鳥公園賣來歷不明嘅雀，會造成防疫隱憂.
Ligardes
Ligardes係法國嘅一個市鎮，位置喺奧斯坦尼大區嘅熱爾.
潘國森
潘國森，香港親中派作家，祖籍廣東南海，香港作家協會副主席，因為經常發表分析金庸作品嘅著作而得到一啲關注.
政治立場
佢係香港親中派嘅支持者，曾經撰寫『二零一四甲午香港黃巾之亂』一書，當中以黃巾之亂形容2014年香港人爭取民主嘅雨傘革命，攻擊劉進圖、葉建源、戴耀廷作出失實陳述.
Poligny, Aube
Poligny係法國嘅一個市鎮，位置喺奧布.
The Eyes of Truth
《The Eyes of Truth》係德國樂隊Enigma喺1994年發行嘅單曲，收錄喺第二張專輯《The Cross of Changes》.
劉妙如
劉妙如（）原名劉錦隆，2006年改名劉妙如. 臺灣新竹縣新埔鎮客家人 ，法號妙禪、妙殿明、行本覺，自創如來宗，曾師承一名新興宗教領袖悟覺妙天禪師，2014年悟覺妙天禪師宣稱將佢破門.
前紫衣人話妙禪曾爆粗口「王XX」
一名曾係妙禪弟子嘅網友話，有次聽到妙禪脫口飆罵三字經「王XX」，讓佢徹底看清事實，佢印象最深嘅一次係參加如來正法班時，妙禪非常嬲，竟脫口而出「王XX」，當下被妙禪嚇到，試想「有哪一尊佛會爆粗口說出嗰種句子……？有啲顛覆咗我嘅認知」，一直到這次嘅勞斯萊斯事件，佢才徹底被打醒.
妙禪法會加持 讓信徒媽排黑大便 檢查竟係大腸癌
一名網友怒訴，自己同媽媽都係妙禪信徒，每個月繳2000元護持金，參加法會回家後，媽媽興奮說，去上廁所時，排出「深黑色」嘅大便，認為係妙禪幫佢清除業力，網友驚覺唔對勁，冇捻到媽媽去醫院檢查竟罹患「大腸癌二期」；該網友便感概千萬不可說神力可幫助人治病，不僅恐害人延誤治療，甚至會鬧出人命.
儲物櫃
儲物櫃（Locker）係公共地方畀人暫時放底私人物品嘅櫃，分做好多格，每格都有鎖，喺更衣室、學校同部份商場、圖書館都會有.
睇埋
[[Category:櫃]]
Polisot
Polisot係法國嘅一個市鎮，位置喺奧布.
黃翠珊
黃翠珊（Susan Wong，），曾用藝名黃浩詩（Janelle Wong），係香港女歌手，香港出世，7歲跟屋企移民澳洲，1996年參加無綫電視全球華人歌唱比賽澳洲賽區攞冠軍，1997年返香港出道做歌手.
情慾
情慾（Lust）係情感上嘅各種強烈慾望，最常見嘅情慾係對性嘅慾望，即係性慾.
Lombez
Lombez係法國嘅一個市鎮，位置喺奧斯坦尼大區嘅熱爾.
南橫站
南橫站（；Nanheng Station），規劃同施工時期嗌過資訊園站（；Nansha IT Park Station），係廣州地鐵廣州地鐵4號綫嘅車站，2017年12月28號開始營運，位置喺南沙區南沙街道南橫村嘅厚裕圍片區入面，環市大道南同江美路嘅交界.
從2017年12月28號頭班車開始，一直到2021年9月28號14:00（UTC+8）爲止，做過廣州地鐵系統最南邊嘅車站.
站廳
南橫站嘅收費區喺站廳嘅南邊，而免費區喺站廳北邊. 收費區有扶手電梯同樓梯、專用𨋢往返月台.
月台
呢個站有1個島式月台，喺南沙區南沙街道南橫村，環市大道南同江美路嘅交界地底.
商舖同自助服務
南橫站入面得好少舖頭畀乘客買嘢同埋食嘢，有便利檔同麵包檔.
另外，南橫站入面重有好少自助服務設施畀乘客用，得部羊城通充值機響度.
出入口
呢個站一共有3個出入口，分別係A、B，C.
通車
從2017年12月28號朝早頭班車開始，由於南延段正式延長到南沙客運港，呢個站亦正式開放.
利用狀況
呢個站附近都係片農田嘅鄉下地區，主要畀附近啲村民上落車，由於周邊都係屬於人煙稀少嘅地方，所以好多時都冇乜人上落.
接駁巴士
日班車：
牆面裝飾
呢個站係南邊地底嘅其一帶唔同牆面裝飾嘅車站. 佢嘅牆面裝飾係南沙天后宮，喺站廳同月台中間嘅專用𨋢嗰邊.
捉鬼合家歡II 麻衣傳奇
《捉鬼合家歡II 麻衣傳奇》係由吳勉勤執導嘅1990年香港幻想恐怖電影.
情節
地藏鬼王專吸處女之精、氣、血以壯其身，吸得越多，法力越強. 村民選出嫣紅作新娘嫁給鬼王，嫣紅驚慌逃避，終不能脫身，麻衣道館之老祖聞訊，持聖刀趕至，惜來遲一步，嫣紅已斃命. 麻衣老祖命鬼王改行正道，不可再殘害少女，鬼王不從，一道一鬼展開一場生死爭鬥後，同歸於盡.
二百年後，醫師上山採藥，發現嫣紅白骨，頓起惻隱之心，將其埋葬，嫣紅感恩圖報，與醫師產生一段人鬼戀情. 同時鬼王之心附在山草藥之根上，被醫師帶回後，拋在路邊，巧遇一婦人產下女嬰，血水倒在鬼王之心上，鬼王遇血即生，潛入屋內吸女嬰之血而再生，於是村內少女慘遭殘害，村民驚慌不已.
麻衣道館內，傳到此一代，師兄弟二人，師兄名初一，師弟名十五，聞鬼王又出現，初一追尋至醫師家，發現女鬼嫣紅，持聖刀欲殺之，為醫師及其妹芙蓉所阻，並道明真相. 芙蓉與十五原是一對戀人，於是三人一鬼共議對付鬼王之計，以芙蓉為餌，引出鬼王，展開一場惡鬥.
生產
《捉鬼合家歡II 麻衣傳奇》納入當時處於起步階段嘅2D動畫. 套戲用嘅幽靈、微粒、雷電等場景中最為顯著. 特效係由馬文現喺Animation Shop整嘅. 音效喺富國錄音室有限公司同新藝錄音室，特藝錄音有限公司將佢哋重新混合，海報由宇宙電影彩色沖印有限公司印製.
Polisy
Polisy係法國嘅一個市鎮，位置喺奧布.
利維·蘭斯洛·戈達
利維·蘭斯洛·戈達（Neville Lancelot Goddard，），中國大陸譯內維爾·蘭斯洛特·戈達德，係巴巴多斯嘅新紀元思想作家兼神秘主義者，後來入籍美國. 佢專門寫關於聖經嘅神秘主義，被認為係吸引力法則嘅先驅之一.
早期生活
戈達喺1905年2月19號喺巴巴多斯出世. 佢阿爸係約瑟夫·約拿旦·戈達，阿媽係威廉米娜·戈達. 1922年左右，佢隻身移民到紐約市，最初喺嗰度以舞蹈表演為生.
1931年，佢遇到一位名叫阿卜杜拉嘅埃塞俄比亞拉比. 喺佢嘅指引下，戈達開始學習喀巴拉同其他聖經神秘主義學說. 喺第二次世界大戰時，佢喺美軍中服役，滿足咗入籍條件，於是加入美國籍.
職業生涯
喺成為全職講師之前，戈達主要係一個專業舞蹈員，某程度上亦係一個演員. 佢喺《意識乃唯一現實》中提到：「十年嚟，我一直係一個舞者，喺百老滙、舞台、同夜總會等等表演，又曾經去歐洲巡迴演出. 」1950年代初，佢先開始喺紐約市市政廳講授宗教主題. 1954年，據報導，佢正籌備一個「形而上學嘅影視節目」，但唔清楚該項目係咪成功.
觀點
戈達覺得聖經係一本人類心理學嘅寓言書，而唔係歷史事件嘅記錄. 換句話講，我哋應該將聖經當係一本開發潛能嘅指南. 所以，戈達唔信有一個外在嘅、會回應禱告嘅上帝，而係相信「你就係造物主. 」
戈達嘅思想通常會被歸類為唯心論、非二元論同吠檀多不二論. 佢經常話「每個人都係你內心嘅投射」，意指世間所有人都係上帝，都係上帝嘅延伸. 戈達認為，通過認知呢個「真相」，每個人只要喺心中抱持「願已成真」之感覺，就能創造理想嘅現實. 因此，呢個諗法被稱為「抱持法則」.
戈達亦相信死|死亡只係一種錯覺. 佢認為，人死之後，將會再次「復活」於同樣嘅生命裏面，直到佢哋證悟，同上帝合而為一. 佢將呢種思想稱之為「神嘅應許」，類似於尼采「永恆輪迴」嘅概念.
幾個對戈達有深遠影響嘅作家包括：英國詩人威廉·布萊克，同埋法國心理學家埃彌·古爾.
影響
人類學家卡洛斯·卡斯塔尼達嘅前妻兼傳記作者瑪格麗特·潤揚·卡斯塔尼達對戈達嘅思想好有興趣，並經常向卡洛斯介紹戈達嘅作品.
2006年全球暢銷書《秘密》作者朗達·拜恩，同另一位著名作者偉恩·戴亞，都深受戈達嘅影響.
死亡
戈達於1972年10月1號去世，享年67歲，死因係腦動脈腫瘤. 喺去世之前，佢喺洛杉磯大約住咗20年.
佢嘅遺體依家埋葬咗喺巴巴多斯聖米迦勒嘅西伯里公墓.
亞公角遊樂場
亞公角遊樂場（A Kung Kok Playground）係香港一公園仔同遊樂場，喺沙田亞公角亞公角街亞公角漁民新村山邊，行政上歸沙田區，附近有香港攀山總會. 設施有硬地球場，係五人足球場.
類:香港遊樂場
埃本哈杜
埃本哈杜（Aït Benhaddou）係摩洛哥一座古城，大約8世紀起，喺嗰時馬拉喀什去撒哈拉沙漠嘅貿易路線上面，1987年畀聯合國教科文組織列入世界文化遺產. 有唔少電影亦喺度攞景.
愛秩序灣遊樂場
愛秩序灣遊樂場（Aldrich Bay Playground）係香港一公園同遊樂場之一，喺筲箕灣南安街，近南安街休憩處同愛秩序灣巴士總站，行政上歸東區. 設施有緩跑徑、健身徑、硬地球場，球場為七人足球場.
類:香港遊樂場
Pont-Sainte-Marie
Pont-Sainte-Marie係法國嘅一個市鎮，位置喺奧布.
甄偉業
甄偉業（Andrew Yun），電玩界網絡紅人，基督徒，神召會元朗錦光堂教友 ，曾經創立社會企業『網．想．正』.
早年經歷
佢初中嗰陣曾經經歷家庭唔少大變卦，阿哥中風兼腎疾，父母為咗照顧阿哥，長時間都喺醫院入面度過. 父母冇時間理自己、屋企經濟又需要仰賴社福補助，當時甄偉業開始放棄學業埋首電玩打機，經父母勸喻先至有動力讀書，亦喺高中嗰陣成為基督徒，不過，阿哥同老竇之後都喺半年內先後離世，令佢開始再沉迷遊戲，但亦因為佢喺打機入面嘅表現同技巧，開始受到眾人關注，走上咗YouTuber之路. .
非禮教友
喺2019年，佢被揭發借虛擬實境遊戲為名，非禮四名女教友，去到2021年1月被判入獄4星期.
希克索人
希克索人（古希臘文：Ὑκσως，Hyksos），係古代亞洲西部嘅一個混合民族，喺公元前17世紀入侵埃及東部，推翻咗國力衰弱嘅第十三王朝，並且喺嗰度建立第十五同第十六王朝（約公元前1674年-前1548年）. 古埃及人叫佢哋做Heka Khasewet，意思係「外來統治者」.
十月圍城
《十月圍城》（Bodyguards and Assassins）係套2009年上畫嘅華語電影，由陳德森執導，甄子丹、王學圻、梁家輝、謝霆鋒、任達華、胡軍、范冰冰、李宇春、黎明、曾志偉主演. 套戲主要係講1906年10月孫中山到香港同革命黨人見面，有一班義士保護孫中山嘅故仔. 套戲係第29屆香港電影金像獎最佳電影. 與此同時，謝霆鋒亦憑呢部電影榮獲同屆香港電影金像獎最佳男配角.
吳蕙芳
吳蕙芳（），係喺新加坡出世嘅律師，先後喺英國、新加坡同香港獲大律師資格，1983年起私人執業，1999年起曾幾次獲香港司法機構委任為暫委裁判官，於2000年3月獲司法機構委任為裁判官，依家則為主任裁判官. 因審理案件時妙語連珠獲網民封為「金句王」.
Pont-sur-Seine
Pont-sur-Seine係法國嘅一個市鎮，位置喺奧布.
記憶
（memory）係指一個認知系統做到「將啲資訊入碼、儲起同埋喺有需要嗰陣攞出嚟用」噉嘅功能. 記憶對於各種動物嘅生存體驗嚟講至關重要－記憶令一隻動物喺一個時間點接收到嘅資訊能夠影響佢將來嘅行為 ，而喺人當中，記憶仲係人際關係（要記住同自己有關係嘅人嘅相關資訊）、語言學習（要記住各種符號點用）同人格同一性（要記住自己嘅人生經歷）等心理功能嘅根基.
喺認知科學領域嘅科研上，研究者會將個腦當做一個處理資訊嘅系統，會儲起應該要儲嘅資訊. 一件記憶可以按多種屬性分類－記憶可以按「有冇得用口頭講返出嚟」分做有意識（explicit）同冇意識（implicit）兩種；又有得按「會維持幾耐」分做短期（short-term）同長期（long-term）兩種. 呢啲種種記憶嘅開端係感官－眼耳口鼻會由外界接收資訊，感官嘅神經細胞會以電同化學訊號嘅型式將收到嘅資訊傳去個腦度，工作記憶（WM）呢個短期記憶系統會暫時儲住個腦用緊嗰啲資訊 ，呢啲資訊當中有一部份嘅可能會俾個腦判定做「需要儲起做長期記憶」，日後對隻動物嘅行為產生更加深遠嘅影響.
記憶功能有可能失靈. 生物嘅記憶系統受持續咗過億年嘅進化過程塑造，但並唔完美－認知科學研究表明，記憶可以受好多因素干擾而出錯：例如一隻動物注意力唔夠可能會搞到由外界刺激嗰度成功入到碼嘅資訊少咗；腦部有病變或者受到物理上嘅損害可能會搞到儲喺入面嘅記憶喪失 ；長期記憶又會無可避免噉隨住時間慢慢衰變，可能會搞到第日要提取嗰陣有問題. 認知科學對呢啲記憶失靈嘅研究對精神醫學等嘅工作有一定嘅幫助.
粵文入面（或者）就係指緊一個個體記憶嘅能力有幾好，即係例如佢「有幾能夠準確噉記住啲資訊」呀噉.
定義
定義上，記憶係指一個認知系統運用自己過去感知過嘅資訊嘅能力 ，當中有認知心理學家就噉講 ： 原版英文："Memory is the processes involved in retaining, retrieving, and using information about stimuli, images, events, ideas, and skills after the original information is no longer present." 粵文翻譯：記憶係保留、提取同運用有關某啲刺激、事件、諗頭同技能嘅資訊嘅能力，而呢啲刺激、事件、諗頭同技能（喺用呢啲嘢嘅相關資訊嗰陣）經已唔再存在喺自己身邊. 記憶嘅處理可以分做入碼、儲藏同提取三個部份：
入碼
入碼（encoding）指將要記嘅外界資訊轉化成個認知系統能夠儲起嘅型態. 想像家陣有個人，佢周圍環境有光，但人腦唔曉直接處理光呢種訊號；對眼接收到呢啲光，於是浸視網膜上面嗰啲感光細胞就會按照接收到嘅光決定傳點樣嘅神經訊號，即係例如有條類似噉樣嘅式： 當中 f 係啲感光細胞射訊號嘅頻率，\beta 係一個固定嘅常數，而 I 係接收到嘅光嘅強度－所以個腦跟住可以睇 f 嘅數值，知 I 嘅數值；喺呢個過程裏面，成個系統將「光」呢種物理訊號轉化成腦能夠儲同解讀嘅神經訊號，令短期記憶同長期記憶（詳情睇下面）等嘅記憶子系統有得對呢啲資訊做進一步處理，做咗記憶入碼嘅初步工作.
Pouan-les-Vallées
Pouan-les-Vallées係法國嘅一個市鎮，位置喺奧布.
記憶
提取
喺記憶研究上，心理學家一般都會分清楚回想（recall）同辨識（recognition）呢兩種唔同嘅過程：兩者都屬提取（retrieval；將儲起咗嘅記憶攞出嚟用），但 神經科學證據顯示，回想同辨識係兩個相關、但分離嘅認知過程：呢啲研究指，回想同辨識涉及嘅腦區有相當共通點、但有少少唔同 ；兩種過程都同前額葉（prefrontal cortex）有啦掕，前額葉嘅前部同內側同回想零舍有關係，而外側啲嘅區域就同熟悉訊號（familiarity signal）比較有關－熟悉訊號係前額葉同內側顳葉（medial temporal lobe）射嘅一個訊號，會話俾第啲腦區聽某個外界刺激「望落有幾熟」，而如果有一個外界刺激望落有返咁上下熟（熟悉訊號有咁上下強）嘅話，個人就會認得呢個刺激係之前感知過嘅.
無語言研究
認知心理學同相關領域有一套特定嘅方法攞嚟研究非人動物同臊孲子嘅記憶功能：人以外嘅動物同臊孲子唔曉用語言將自己處理緊嘅資訊口頭噉報告俾研究者聽，用口頭報告形式做嘅研究方法喺佢哋身上行唔通，於是學界就整咗一系列特別嘅方法，運用已知嘅心理學原理，唔靠口頭報告嚟研究記憶，包括以下呢啲：
... 呀噉.
有語言研究
稍微大個少少嘅細路同大人識得用語言將自己處理緊嘅資訊表達出嚟，所以除咗以上嘅方法之外，仲有第啲方法可以喺佢哋身上做記憶研究 ： ... 呀噉.
局報規範
心理學史上第一個研究感官記憶嘅實驗係由美國心理學家佐治·史珀靈做嘅. 史珀靈佢運用咗局部報告規範（partial report paradigm；下圖係流程圖）呢種實驗法：想像研究者搵咗班受試者返實驗室嗰度，要佢哋睇實一個熒幕，然後 史珀靈嘅實驗顯示，感官記憶頂櫳能夠儲住 12 件「物件」，而且呢種記憶消逝嘅速度快得好交關－如果睇到字母嘅時間同要答嘅時間相隔超過幾百 ms（1,000 ms = 1 秒），受試者經已冇能力作答. 感官記憶大致上有得按照感官類型分做三種－視覺、聽覺同埋觸覺分別有各自嘅感官記憶.
短期記憶
短期記憶（short-term memory）負責短期噉儲起資訊，令一個人唔使複誦都回想到幾秒前以至 1 分鐘前嘅資訊. 喺隻動物感知到一啲資訊之後，啲資訊會喺極短暫嘅時間之內存在於感官記憶入面，而感官記憶嘅資訊當中有一部份會俾啲神經細胞傳入去短期記憶嗰度做進一步嘅處理. 短期記憶係由個腦啲神經細胞之間稍瞬即逝嘅相互溝通維持嘅，尤甚係背外側前額葉皮層（DLPFC）同頂葉（parietal lobe）對短期記憶嘅運作嚟講零舍緊要.
短期記憶嘅容量相當有限：美國心理學家佐治·米拿喺 1950 年代做咗柞實驗，顯示短期記憶能夠儲起大約 7 件「物件」 ，而打後嘅研究者又有作出低啲嘅估計，估短期記憶能夠儲住 4 到 5 件物件，不過呢個數字可以用分塊（chunking）嘅方法提升－舉例說明，一個人嘗試記住一個 8 個位嘅電話號碼 2600 5600，佢可以將段數字分做兩橛分別 4 個位長而且各自有意義嘅數字串（2600 同 5600），令到佢個短期記憶由本嚟要記 8 件物件變成記 2 件. 而電話號碼嘅設計亦都有運用呢條原則：世界各地嘅電話號碼好多時會將一段號碼分割做幾橛.
順帶一提，短期記憶，或者至少對文字嘅短期記憶，主要係以聽覺資訊（而唔係視覺資訊）嘅形式嚟儲起嘅：有研究發現，對受試者嚟講，要回想返一柞讀音相似嘅英文字母－例如係「E、P、D」－難過回想一柞讀音唔似嘅字母－例如係「H、Q、A」；相比之下，回想返一柞字型相似嘅字母並唔係明顯難過回想一柞字型唔似嘅字母.
工作記憶
喺 1974 年，英國心理學家亞倫·伯特里（Alan Baddeley）同加拉咸·希卓（Graham Hitch）提出咗工作記憶（working memory，WM）呢個概念，指短期內儲住啲資訊，兼且對呢啲資訊作出運算嘅記憶功能. 喺伯特里工作記憶模型嗰個基礎版本入面，短期記憶主要係由三大系統組成： 呢三個子系統分別負責處理唔同類型嘅短期記憶資訊 ： 呢個分類法解釋得到某啲實驗結果，好似係對於人類嚟講，同時做兩樣同類型（都係視覺或者都係聽覺）嘅短期記憶作業難過做兩樣唔同類型（一個視覺一個聽覺）嘅作業. 打後嘅研究仲有進一步噉擴張呢個模型. 工作記憶模型嘅抽象圖解如下，當中箭咀係記憶資訊嘅流動：
有唔少心理學家都嘗試拆解工作記憶嘅神經對應. 研究指，工作記憶嘅中央處理功能至少部份係由前額葉（prefrontal cortex）同頂葉（parietal lobe）呢兩個腦區向個腦嘅感官區域傳訊號而成嘅 ，呢啲腦區會向處理感官資訊嘅腦區傳訊號，話俾佢哋聽四圍環境嘅資訊入面邊啲值得留意，從而控制感官收到嘅資訊邊啲會成功經過入碼嘅過程進入工作記憶. 一旦啲資訊成功噉入咗去工作記憶嗰度，個前額葉同頂葉會係噉互射訊號嚟維持住啲資訊.
長期記憶
長期記憶機制獨立於短期記憶，而呢個諗法有神經科學方面對證據支撐：有一份喺 1993 年做嘅研究就發現，如果擺一隻正常嘅大鼠喺一個籠入面，而個籠嘅地板會電佢嘅話，隻大鼠好快會學識驚個籠，而且會將呢個資訊起碼記住 24 個鐘頭 ；另一方面嘅實驗顯示， －噉即係話，海馬體受損會令到隻大鼠保持到短期記憶，但喪失長期記憶嘅能力，噉亦都表示咗個腦係分別噉處理短期記憶同長期記憶嘅. 類似嘅研究喺人類身上都有做過，而且結果同樣顯示腦係分開噉處理短期記憶同長期記憶嘅.
長期記憶涉及到多個腦區，源於個腦曉得根據手上嘅資訊永久噉改變自身內部嘅神經連繫. 正如頭先提到，海馬體喺長期記憶機制當中扮演咗重要嘅角色：海馬體呢個腦區對新長期記憶嘅產生嚟講不可或缺，但似乎本身唔會儲長期記憶－對腦部受損嘅人同動物所做嘅研究顯示，海馬體受損會搞到一隻動物學唔到新嘅長期記憶，但係舊有嘅長期記憶唔會點受影響. 除咗噉，亦有證據顯示，海馬體有幫手提取情緒性嘅長期記憶.
記憶鞏固
鞏固（consolidation）係個腦將攞到手嘅資訊轉化做長期記憶嘅一啲過程，涉及所謂嘅長期增強作用（long-term potentiation）同長期抑制作用（long-term depression） －長期記憶嘅產生會令到個腦嘅某幾粒神經細胞之間嘅相互連結變強或者變弱. 舉個例說明：諗返頭先大鼠學識驚個籠嗰個例子，隻大鼠個腦入面有一柞神經細胞代表咗隻佢對「籠」呢嚿物體嘅認識，又有柞神經細胞代表咗佢對「電擊」呢樣嘢嘅認識，而當隻大鼠經歷過幾次「一俾人擺入個籠度就會俾個籠電到」之後，佢個腦嗰兩柞神經細胞之間就會產生連繫，令佢下次再見到個籠嗰陣時就諗起「電擊」（代表「電擊」嗰柞神經細胞受啟動），而「電擊」又會啟動處理「預測會有痛楚」嘅神經細胞，就會令到隻大鼠覺得驚. 而除咗長期增強作用同長期抑制作用之外，個腦仲有第啲機制產生長期記憶.
再鞏固
再鞏固（reconsolidation）係指將由長期記憶提取咗去短期記憶嘅資訊，再鞏固返入去長期記憶嗰度嘅過程. 廿世紀嘅心理學界同神經科學界普遍認為，當啲資訊鞏固咗做長期記憶之後就會大致上維持穩定，頂櫳都只不過係會隨時間衰變嘅啫 ，但廿一世紀初嘅研究開始挑戰呢個諗法：首先，一個長期記憶嘅內容可能會隨時間演變－即係所謂嘅記憶誤差現象（睇下面）；除咗噉，提取一個舊有嘅長期記憶會令到嗰件記憶變得唔穩定，而且個腦用完呢件記憶之後，仲要再做一次鞏固嚟將佢入返落去長期記憶嗰度（再鞏固）－如果唔係，隻動物就好有可能會唔記得嗰件記憶.
舉個例說明，有多份實驗都試過叫受試動物做作業回想返一啲舊有嘅長期記憶，跟手個研究者會喺個作業完之前打一啲蛋白合成抑制劑（protein synthesis inhibitors）落啲動物身上，抑制佢哋腦嘅蛋白質合成（產生長期記憶涉及個腦啲神經細胞做蛋白質合成），呢啲研究發現，啲動物打後會因為呢個操作而喪失回想咗嗰個長期記憶－呢個實驗證據確立咗記憶再鞏固嘅概念.
外顯定內隱
加拿大心理學家莊·羅伯特·安德遜（John Robert Anderson）喺 1976 年提出將記憶分為外顯同內隱兩大類 ：
外顯記憶
外顯記憶（declarative memory / explicit memory）係指有意識、（喺識講嘢嘅人當中）有得用口頭報告返出嚟嘅記憶. 外顯記憶仲有得細分做語義記憶同情節記憶兩種 ： 神經科學實驗顯示，兩種外顯記憶所涉及嘅腦區有重疊但唔係完全一樣.
兩種外顯記憶對人嚟講都好緊要：語義記憶對人各方面嘅學習嚟講不可或缺，有語義記憶一個人先至能夠記住同運用各種嘅知識；而情節記憶就令到人曉同人相處－「我記得呢個人之前喺邊年邊月幫過我，係一個信得過嘅人；而嗰個人之前喺邊年邊月呃過我，唔好再信佢」，而且仲係一個人嘅人格嘅基礎－情節記憶令到一個人具有自傳式記憶（autobiographic memory），能夠記得（例如）佢嘅初吻、第一日返學發生嘅事、以及係同伴侶喺邊度邂逅呀噉.
內隱記憶
內隱記憶（procedural memory / implicit memory）係指啲無意識嘅記憶，一個人嘅行為會受內隱記憶影響，但佢唔會有能力口頭噉將啲內隱記憶報告返出嚟.
舉個例說明，有份研究噉樣做：研究者搵咗一班人返嚟做受試者，呢班人當中一部份係小腦（cerebellum）有病變嘅，研究者教班受試者做一啲講求反應快嘅作業；結果發現，小腦健全嘅受試者一路做呢啲作業，表現會隨住學習而變好（反應時間變到愈嚟愈快），而相比之下，小腦有病變嘅病人喺口頭答有關嗰柞作業嘅問題嗰陣，同健全嘅受試者冇分別，但當要佢落手做嗰陣，就做極表現都唔會變好. 呢類嘅研究表示咗： 內隱記憶係高度自動化嘅：當一個人記起內隱記憶嗰陣，佢個身體基本上實會自動噉將啲記憶轉化做相應嘅動作，所以個人好難有意識噉控制或者回想佢嘅內隱記憶. 好似係行路、綁鞋帶同埋打機嗰陣嘅反應都涉及咗內隱記憶.
記憶失靈
喺最理想嘅情況下，記憶會完美噉紀錄要記嘅資訊，但現實係唔理想嘅，有好多嘢都可以搞到記憶呢種認知功能失靈 ：
何偉業
何偉業（Eddie Ho，）係香港無綫電視基本藝人合約演員，演出過《點解阿Sir係阿Sir》、《真相》、《法證先鋒III》同《4 In Love》等電視劇.
記憶
記憶誤差
雖然一般人成日都會將記憶諗做好似相或者影片噉嘅紀錄儀器，覺得記憶會完美噉將過去紀錄低，但呢個諗法係唔真確嘅－記憶誤差（memory error）指記憶上嘅誤差，喺正常健康嘅人當中都時不時發生，涉及個人例如回想一件事嗰陣搞錯啲細節，甚至乎「回想」起一啲根本冇發生過嘅事. 舉個例說明，好多心理學家都試過喺實驗室入面用某啲技巧引導啲受試者，嘗試令佢哋「回想」一啲根本冇發生過嘅事，好似係以下嘅對話噉 ： 有多份研究都顯示，好多受試者都會受到研究員影響，「諗返起」一啲「佢哋之前唔記得咗嘅童年記憶」（客觀紀錄同埋多位屋企人嘅證供都話嗰件事冇發生過）.
Loubédat
Loubédat係法國嘅一個市鎮，位置喺奧斯坦尼大區嘅熱爾.
記憶
記憶誤差
上述呢類噉嘅證據清楚表明 ： 記憶誤差唔淨只可以令到人喺回想過去嗰陣搞錯啲細節，仲可以搞到佢哋『回想』返起一啲根本冇發生過嘅事. 呢啲研究結果初時震撼咗法證科學，令法證科學界重新思考證人證供係咪信得過. 事實係，假記憶（false memory）原則上可以好大鑊：例如家吓冇心理學家會引用嘅精神分析學家佛洛伊德噉，佢寫過書討論佢啲病人喺治療過程當中回想起嘅童年創傷，但呢啲個案俾現代心理學家認定至少有部份係假記憶嚟嘅－而如果啲警察真係信咗佛洛伊德啲病人，走去拉嗰啲佢哋話（例如）虐待過佢哋嘅屋企人嘅話，就會引致好多冤獄.
陳建彬
陳建彬（Marcus Chin，）係新加坡演員.
陳建彬喺1970年代加入新傳媒嘅前身新加坡廣播局，開展佢嘅演藝生涯，而家係李國煌旗下金剛媒體嘅藝人.
麥克默多站
麥克默多站（McMurdo Station）係南極洲最大嘅研究中心，容納到1,258個居民，喺麥克默多灣羅斯島南部，由美國管理.
Loubersan
Loubersan係法國嘅一個市鎮，位置喺奧斯坦尼大區嘅熱爾.
何偉業
出面網頁
類:無綫電視男藝員 偉業
記憶
幼兒期
科學界一路去到 1980 年代中為止都仲係以為臊孲子係唔曉儲同提取記憶嘅 ，但呢個諗法後嚟俾人證實咗係錯嘅，基於以下嘅發現 ： 可以肯定嘅係，一個普通嘅臊孲子雖然唔識口頭將佢哋嘅記憶嘅內容講返出嚟，但佢哋嘅腦係有能力做記憶功能嘅. 雖然係噉，大人通常都唔能夠提取 2 至 4 歲之前嘅外顯記憶 －呢種現象就係所謂嘅幼兒期失憶（childhood amnesia）.
陳建彬
佢亦不時會參與歌台嘅演出，有啲傳媒會叫佢做「鐵肺歌王」.
金田起義
金田起義係太平天國領袖洪秀全領導嘅廣西桂平金田村武裝起事.
記憶
衰老
衰老（ageing）係指一隻生物由成熟咗之後身體各個部位－腦都走唔甩－開始慢慢喪失功能嘅過程. 一般嚟講，隨住一隻動物衰老，佢嘅記憶功能會變到愈嚟愈渣，比較容易有失憶嘅現象，就算係人都唔例外. 老啲嘅大人一般喺以下呢啲記憶作業上表現會比較差： 老人家記性唔好雖然話係自然衰老嘅一個必然過程，但有得用各種方法幫補.
陳建彬
近年佢不時參與新加坡政府一啲用方言嘅政策宣傳演出，例如係宣傳武漢肺炎疫苗.
記憶
衰老
除此之外，患腦退化嘅風險會隨年紀提升 ，而失憶係腦退化嘅主要徵狀之一. 腦退化涉及個患者嘅腦係噉勁喪失神經細胞，而神經細胞對各種記憶功能－同第啲認知功能－嚟講都不可或缺，所以腦退化會搞到一個人難以專心（入碼會出問題）、（靠神經細胞傳訊嚟維持嘅）工作記憶能力下降以及喪失本來儲咗喺個腦入面嘅長期記憶呀噉.
壓力
壓力（stress）對記憶嘅形成同學習有明顯嘅影響 ：
心理壓力對記憶嘅干擾有生物基礎：壓力會令到好多動物嘅腦釋放糖皮質激素（glucocorticoid）呢種荷爾蒙，糖皮質激素會以好多方法損壞海馬體嘅神經細胞，例如係透過減少葡萄糖嘅釋放嚟破壞海馬體某啲區嘅神經細胞 ；所以一個人如果愈係受得多過大嘅壓力，就愈有可能會喺老咗嗰陣有記憶方面嘅問題. 極大壓力嘅經歷，例如係上陣打仗或者童年受虐待等等都有可能會搞到一個人唔記得嗰啲令佢哋感受到巨大壓力嘅經歷.
瞓覺
瞓覺對記憶力有各種嘅正面影響. 研究發現，一個瞓緊覺嘅腦查實喺度進行各種嘅活動，而呢啲活動當中有啲會幫助各種記憶功能，尤其係記憶嘅保留： ... 呀噉.
神經底質
記憶痕跡（engram / memory trace）係指個腦入面以某啲物理型式將記憶儲喺腦同第啲神經組織嗰度：理論上，一個腦係個認知系統，曉由外界吸收資訊（感知），呢啲資訊會引致個腦裏面有電同化學訊號等嘅變化（心智表徵），而假設心腦同一論（mind-brain identity）係真確嘅－假設心理現象完全係由神經系統嗰啲物理過程主宰嘅，一件記憶嘅形成理應會造成個腦嘅一啲微細嘅物理變化，而搵出點樣由個腦嘅物理變化（記憶痕跡）睇出有乜記憶產生喺認知科學上係個重要嘅課題.
廿一世紀初嘅神經科學界經已確立咗，記憶痕跡並唔係存在於一個單一腦區嘅：神經科學界做咗好多實驗，例如係特登破壞一隻大鼠嘅某個腦區，再睇吓呢個操作會點樣影響受試動物嘅記憶能力；結果發現，搵唔到有任何一個腦區係「一旦呢個區破壞咗，就會冇嗮啲記憶」嘅；有多個腦區都會幫手做記憶方面嘅作業，包括咗海馬體、杏仁核、紋狀體（striatum）同乳頭狀體（mammillary body）呀噉. 好似係杏仁核噉，杏仁核有份幫手學一啲情緒性嘅記憶，即係一啲令個人零舍開心或者感受到第啲強烈情緒嘅記憶. 除咗噉，各個記憶相關腦區唔單止會個別噉扮演重要嘅記憶功能，而且仲會合作做某啲記憶功能. 而長期記憶嘅儲藏係廣泛分佈喺成個腦嗰度嘅.
病變研究
對病變嘅研究特別幫到手了解腦係點做記憶功能嘅：研究者會搵一啲腦某啲部位有病變嘅病人返嚟，又或者搵啲動物（常見嘅有大鼠同馬騮）返嚟人工噉破壞佢哋腦嘅某啲部位；跟住研究者會比較吓個腦某啲部位受損嘅個體同健全嘅個體喺記憶上嘅表現有乜嘢分別，靠噉嚟推斷受損嗰個部位喺記憶上擔當咗啲乜嘢角色；例如係研究發現，假設第啲因素不變，一件記憶愈係令到個個體感受到強烈情緒，個個體就愈有可能會記得佢，呢個就係所謂嘅記憶提升效應（memory enhancement effect） ，而呢種效應喺杏仁核受損嘅病人身上會睇唔到，透過呢份研究，科學家就知道杏仁核幫咗手學習情緒性嘅記憶.
喺病變研究當中，喺動物身上做嘅研究零舍重要 ： 喺動物身上做研究令到心理學家同神經科學家有得索性特登破壞受試者個腦某啲部位，再睇吓邊個邊個腦區受損會有乜嘢影響－令到研究者比較易搵到所需嘅受試者.
愛秩序灣海濱花園
愛秩序灣海濱花園，香港公園之一，遊樂場之一，喺筲箕灣愛禮街，英文叫Aldrich Bay Promenade. 行政上歸東區. 設施有籃球場、緩跑徑、健身徑. 園近愛秩序變官立小學.
香港特別行政區成立紀念日
香港特別行政區成立紀念日（Hong Kong Special Administrative Region Establishment Day）又叫香港回歸紀念日，喺每年7月1號，為紀念1997年7月1號香港回歸中華人民共和國同成立香港特別行政區而設立嘅紀念日.
英文名稱及詞源
根據法律，1997年7月1號香港特區成立日嘅英文係稱為「Establishment Day」. 英文名字「establishment」係源於動詞「establish」，解作「創立；制定」 ，而依個字嘅詞源係一個拉丁文形容詞「stabilis」 ，意思係「穩定」，變為拉丁文動詞「stabilire」解作「使穩定」，繼而由古代法文「establiss」傳入英文. 所以，成立日嘅英文「Establishment Day」依個字嘅詞源，同1997年香港政府強調「繁榮穩定，五十年不變」嘅承諾互相呼應.
臥虎藏龍
呢套戲喺2016年推出續集《臥虎藏龍：青冥寶劍》.
馬如風
馬如風（），原名游聰泉 ，係台灣男演員. 馬如風本身做建材進口，因為鍾意捉棋，同導演林福地做咗棋友. 林福地拍《舊情綿綿》嗰時請馬如風扮男主角火旺，佢由此開始演藝生涯，並憑呢齣戲攞到金鐘獎最具潛力新人獎. 1985年，第一勻做古裝片《策馬入林》，入圍亞太影展最佳男主角.
2004年拍攝台視劇集《兄弟姊妹》嗰時佢試過中風入醫院. 2018年7月29號朝早9點，朋友發現馬如風喺民宿嘅沖涼房跌低，冇晒呼吸同心跳，過咗身，終年65歲. 法醫證實馬如風係心臟病發.
歌頌者
《歌頌者》係吳青峰為1MORE耳機演唱嘅官方鑑賞曲. 由吳青峰填詞、作曲同演唱，劉胡軼同楊穎彪編曲，劉胡軼監製. 喺2019年4月13號以數碼形式單曲發行. 呢隻歌係講緊吳青峰出道10幾年嘅心路歷程.
背景同簡介
呢隻歌嘅歌詞有部分係吳青峰喺2006年寫嘅《小情歌》. 吳青峰覺得佢寫嘅歌詞係反映到佢做咗十幾年歌手，覺得佢自己好配做歌頌者呢個角色. 喺出咗呢隻歌之後，有網民一度覺得吳青峰呢隻歌同蘇打綠《小情歌》有段好似，覺得佢抄歌，之後喺微博下面鬧佢. 呢隻歌首唱喺湖南衛視《歌手2019》總決賽第二輪，劉家凱做特邀嘉賓用電結他伴奏.
MV作品
呢部MV講緊一個好鍾意幫人嘅男人，喺佢病咗嗰陣，反而啲受助者會幫返佢. 喺MV入面嗰個男人唔求回報，就好似歌頌者咁無悔咁用生命去唱歌.
創作一覽
以下資料嚟自：
中華人民共和國政黨
執政黨
中國共產黨係憲法上自行授權為中國唯一合法執政黨，中國人民解放軍係要向中國共產黨宣誓效忠，共產黨領導擁有中國最高權力，唔受黨內任何派別同任期局限.
參政黨
中國大陸政黨制度係「中國共產黨領導的多黨合作和政治協商制度」，政黨制度上「共產黨執政、多黨派參政，共產黨領導、多黨派合作」，方針堅持「長期共存、互相監督、肝膽相照、榮辱與共」. 其中，除中共外，其他八個政黨被稱為「民主黨派」. 理論上民主黨派通過中國人民政治協商會議參與國家政治事務，發揮監督、批評同建議作用，以「憲法同法律為準繩」進行民主協商.
中共話，佢同民主黨派係「通力合作的友黨關係」，「執政黨」同「參政黨」，唔係「執政黨」同「在野黨 」關係. 中國政制「根本區別於西方的多黨制」.
目前，中共同意存在有8個民主黨派，黨派間依據對新民主主義革命所作貢獻大小而由官方進行政治排名.
M-105 (密芝根州州道)
M-105係舊時美國密芝根州大拇指區一條南北向嘅州道，用嚟連接波浦（Popple）嘅M-53同埃爾克頓（Elkton）嘅M-83. 呢個編號係喺1920年代至1930年代用，之後就無再用.
簡述
M-105又叫做Pinnebog Road，起點係喺佢同M-53（Van Dyke Road）嘅相交點波浦社區嗰度，亦即係M-53啱啱向東轉向巴德阿克斯方向無耐. M-105先係向北行一段，之後轉向西北，同施泰因路（Stein Road）相交之後，M-105轉向北面，有大約4.8公里經過農場同郊區，然後去到終點，同M-83（Pigeon Road）相交，呢個相交點係喺埃爾克頓社區以東幾里. M-105連接咗M-53同M-83，可以話係佢哋之間嘅一條捷徑.
歷史
M-105第一次喺地圖出現係喺1928年. 喺1939年，呢個編號被撤銷，因為州道交返畀當地管轄. 之後都無再用返呢個編號.
晏架街遊樂場
晏架街遊樂場（Anchor Street Playground）係香港一公園同遊樂場，喺大角嘴晏架街55號，夾喺棕樹街同橡樹街中間，行政上歸油尖旺區. 設施有籃球場、排球場、硬地球場. 球場為七人足球場. 就近有路德會沙崙學校.
類:香港遊樂場
Pougy
Pougy係法國嘅一個市鎮，位置喺奧布.
查亞峰
查亞峰（Puncak Jaya）係新畿內亞一座山，海拔4,884米，係大洋洲嘅最高點，喺印尼西新畿內亞.
[[Category:山]]
Pouy-sur-Vannes
Pouy-sur-Vannes係法國嘅一個市鎮，位置喺奧布.
行為分析
行為分析（behavioral analytics）係廿一世紀初商業上常會做嘅分析，指生產者靠大數據（big data）之下嘅方法攞取描述客戶行為嘅數據，並且對呢啲數據進行分析，睇吓點樣可以改良件產品. 當中遊戲分析就係指對電子遊戲進行行為分析.
神召會元朗錦光堂
神召會元朗錦光堂係香港一間基督教嘅教會，總部位於元朗鳳琴街22號，由於人數規模以及經常被基督教媒體報導，所以得到一啲公眾嘅關注.
歷史同部分發展記事
錦光堂喺2020年獲批租用元朗南生圍前小商新村公立學校嘅用地，計劃將佢發展做綜合社區服務中心. 佢哋亦有一啲社區服務工作，例如推廣禁毒.
組織架構
錦光堂按會友嘅年齡背景劃分為六個區：長者區、成青區、職青區、大專區、學生區同埋兒童教會.
另外，佢哋自1994年開設有錦光生命書房，喺新加坡同洛杉磯亦設有分堂，錦田舊址就開設咗「基督教尼泊爾錦光堂」.
佢哋亦設有專業團契，涵蓋商人、紀律部隊、會計金融界人士、醫護人員、教育界人士、社褔界人士以及工程師.
佢哋亦係香港華人基督教聯會、元朗區基督教聯會同埋普世神召會嘅會員.
沈亨
沈亨（Shin Hyung），係韓國音樂製作人.
神召會元朗錦光堂
信徒領袖涉非禮案，教會隱瞞事件
電玩界網絡紅人甄偉業本身亦係錦光堂教友，更加係教會「力捧」嘅信徒領袖，但佢喺2019年被揭發非禮教友，喺2020年12月28號被裁定罪成. 不過，錦光堂之後向會眾交代事件嘅時候隱瞞詳情，又話感恩傳媒報導無牽連教會. 另外，錦光堂吳儀珠牧師甚至責難轉載有關新聞嘅會眾，話佢哋「攔阻慕道者決志信主」.
香港反送中運動期間被批評
喺香港反送中運動期間，錦光堂唔止一名牧師對運動公開表達負面態度.
其中喺2019年7月，沙田一場反送中抗議活動發生警民衝突，有啲示威者被警察打到頭破血流，唔少影片放咗上網. 不過，吳儀珠就指責轉發呢啲片段嘅教友，話呢啲轉發行為撕裂社會，甚至反過來話係示威者毆打警察，又揚言唔認同嘅教友可以離開.
另外堂主任劉金勝牧師，喺2019年-2020年期間，曾經多次公開誣衊同揶揄示威者「邪靈上身」 ，就算香港警察喺反送中運動入面嘅濫權問題備受批評，佢都話香港唔存在「暴政」，仲呼籲會眾投考警隊.
因應呢啲表現，有黃色經濟圈嘅支持者將錦光堂列為藍色商家.
阿薩勒湖
阿薩勒湖（Lake Assal）係東非一個鹹水湖，海拔海平面以下155米，係非洲嘅最低點，喺吉布提.
[[Category:湖]]
Louslitges
Louslitges係法國嘅一個市鎮，位置喺奧斯坦尼大區嘅熱爾.
透支
[[Image:Overdraft - Punch cartoon - Project Gutenberg eText 16113.png|thumb|「我警告你，阿生！呢間銀行嘅無禮已經超出上限. 再講多一句我…我就撤回我嘅透支！」
賓治雜誌第152期插畫，1917年6月27號]]
透支（Overdraft），係指由銀行度攞錢，從而令到賬戶餘額去到0以下嘅情況. 因應唔同透支嘅金額，銀行可能會調整相關利率嘅計算.
大麻二酚
大麻二酚（Cannabidiol，簡稱：CBD）係百幾種大麻有效成分中最具醫療價值嘅一種，有放鬆身心、保護神經、改善皮膚發炎、抗氧化、舒緩皮膚敏感泛紅、為皮膚表層建立保護屏障、改善皮膚自我修復力；對恢復皮膚健康、舒緩皮膚問題嘅能力，可以治療濕疹等病.
大麻二酚係大麻主要嘅非精神科成分，有多種藥理作用，包括抗焦慮、抗精神病、止嘔、抗炎特性等. 有研究報告指出，大麻二酚喺非轉化細胞中無毒性，唔會誘發食物攝入變化，唔會誘發全身僵硬症，唔會影響生理參數（心率、血壓、體溫），唔會影響胃腸道嘅轉運，唔會改變精神運動或心理功能.
研究報告指出，長期使用高劑量（每日高達1.5克）嘅大麻二酚喺人體內耐受性仍然良好. 就算大麻二酚同四氫大麻酚（THC）分子相似，大麻二酚只會喺非常高劑量（四氫大麻酚嘅100倍）下先至同大麻素受體互相有弱作用. 另外，喺大麻二酚中亦未察覺到好似四氫大麻酚噉會引起對人體思維同感知嘅改變. 唔同藥理學性質令到大麻二酚同四氫大麻酚有完全唔一樣嘅安全度. 對二十五項關於生物多樣性公約內安全性同功效研究嘅綜述，並未發現大麻二酚於廣泛劑量範圍中使用多種用藥方式有顯著副作用，包括急性同慢性用藥方案.
管制
大麻二酚已經喺歐洲大部分地區同其他國家獲得安全性同功效批准，因此佢嘅新陳代謝、毒理學、安全度醫學訊息已經夠完善. 大部分國家會容忍含指定濃度以下嘅大麻二酚產品喺國內販售，包括毒品管制較嚴格嘅泰國.
香港
喺2022年，香港特別行政區政府宣布會立例禁止喺香港使用、管有或銷售大麻二酚，無論做任何用途即屬違法. 香港政府表示，香港現行嘅法例同醫護人員守則禁止任何醫護人員使用大麻二酚作醫療用途，香港衞生署亦唔會為大麻二酚產品發出任何許可證，而香港研究資助局亦禁止任何喺香港使用大麻二酚嘅學術研究 ，由2023年2月1號起大麻二酚喺香港會列為「危險藥物」並受香港「危險藥物條例」管制 ，屆時香港將成為全球首個全面禁止使用大麻二酚嘅地區. 香港禁毒常務委員會主席李國棟醫生表示，極之微量嘅大麻二酚即使由吸入方式進入人體已經會引發嚴重不良反應，包括幻覺、心跳加速、器官衰竭，李國棟醫生又引述香港大學李嘉誠醫學院嘅研究，大麻二酚造成上癮嘅情況同海洛英等毒品差唔多，因此香港有禁絕大麻二酚嘅必要. 而香港藥劑師崔俊明更表示，將大麻二酚產品開封後放置約一至兩個月，就會產生喺香港一直受禁制嘅四氫大麻酚.
溫兆倫
溫兆倫（Deric Wan，，本名溫兆麟），係香港男演員同歌手，1982年出道，做過無綫電視男藝員，代表作包括電視劇《義不容情》嘅丁有康同《我本善良》嘅齊浩男.
Praslin, Aube
Praslin係法國嘅一個市鎮，位置喺奧布.
黃上晏
黃上晏（Rubis Huang，），係臺灣女藝人，主要做平面模特兒同參與綜藝節目.
鴨脷洲配水庫遊樂場
鴨脷洲配水庫遊樂場（Ap Lei Chau Service Reservoir Playground）係香港一公園同遊樂場，喺鴨脷洲利東邨對上山，鴨脷洲配水庫頂，行政上歸南區. 設施有硬地球場、緩跑徑、健身徑同埋七人足球場.
黃上晏
簡歷
黃上晏2016年參與伊林娛樂嘅「璀璨之星」選拔大賽，入圍「國民美少女組」. 佢2019年推出頭一本寫真集而逐漸多人認識.
鴨脷洲配水庫遊樂場
類:香港遊樂場
伊尼高鍾斯
伊尼高鍾斯（Inigo Jones，）係英國建築師，主要作品包括皇后宮、國宴廳、威爾頓莊園、高雲花園等等.
金熙元 (音樂人)
金熙元（김희원；Kim Hee Won），係韓國音樂製作人、WitheBest Media旗下音樂製作人.
伊館
伊館可以係：
伊利沙伯體育館
伊利沙伯體育館（Queen Elizabeth Stadium，簡稱伊館或新伊館）係香港室內體育場館，喺香港島灣仔區摩理臣山，愛群道同皇后大道東之間，1980年開幕，2008年翻新過，個名係紀念英女皇伊利沙伯二世.
Précy-Saint-Martin
Précy-Saint-Martin係法國嘅一個市鎮，位置喺奧布.
Lourties-Monbrun
Lourties-Monbrun係法國嘅一個市鎮，位置喺奧斯坦尼大區嘅熱爾.
韋斯特福爾山脈
韋斯特福爾山脈嘅深湖（Deep Lake）海拔海平面以下50米，係南極洲嘅最低點.
埔里
埔里係中華民國臺灣南投縣一鎮，面積162平方公里，人口8萬.
園藝花灑
園藝花灑係園藝用到嘅架撐，用嚟同植物淋水. 佢外型似個茶壺，但出水位就係花灑嘅形狀，令淋出嚟嘅水可以分散啲.
馬立克
馬立克（Malik ibn Anas，）係伊斯蘭教遜尼派嘅重要人物，馬立克學派嘅創立人.
Switch (詞曲作家)
Switch（本名David James Andrew Taylor），係英國音樂製作人、詞曲作家、DJ同音訊工程師.
Apologize (OneRepublic嘅歌)
《Apologize》（國際上又串Apologise）係由Ryan Tedder寫嘅歌. 呢隻歌喺OneRepublic嘅第一張唱碟《Dreaming Out Loud》以第一隻單曲發行.
應昌佑
應昌佑（Charles Ying，），係香港男歌手同演員，2004年出道，喺2000年代中到2010年代中活躍.
Prémierfait
Prémierfait係法國嘅一個市鎮，位置喺奧布.
蕭亞軒 (專輯)
《蕭亞軒同名專輯》（Elva First Album）係臺灣歌手蕭亞軒嘅首張錄音室專輯，1999年11月17號響維京音樂發行 ，呢隻碟由音樂人陳偉、Jae Y. Chong同一齊監製，填詞部份即係姚謙、林夕、李焯雄同埋周耀輝等人負責；呢隻碟響臺灣賣咗50萬張.
2015年5月29號，呢隻碟由香港華納唱片推出SACD版本.
孫興
孫興（Suen Hing，或譯Sun Xing，），係香港男演員，廣州出世，1976年跟屋企偷渡到香港，1986年參選亞洲電視電視先生選舉攞冠軍而加入亞視，1990年轉到臺灣發展.
蔡幸娟
蔡幸娟（）係台灣女歌手. 佢係臺南六甲區人. 1980年出道，年僅14歲，歌聲柔美嘹亮，特別擅長中國風味小調歌曲. 試過入圍金曲獎最佳女演唱人兩勻.
草屯
草屯係中華民國臺灣南投縣一鎮，面積104平方公里，人口10萬.
懿律
懿律（，George Elliot；），義律個堂大佬，英軍侵華全權委員，英國遠征海陸聯軍總司令.
竹山 (南投)
竹山係中華民國臺灣南投縣一鎮，面積247平方公里，人口5萬.
鴨脷洲橋道遊樂場
鴨脷洲橋道遊樂場（Apleichau Bridge Road Playground）係香港一公園同遊樂場，喺鴨脷洲橋道同利南道，就近香港南區官立小學同埋鴨脷洲消防局，行政上歸南區. 設施有硬地球場同埋七人足球場.
類:香港遊樂場
Proverville
Proverville係法國嘅一個市鎮，位置喺奧布.
Prugny
Prugny係法國嘅一個市鎮，位置喺奧布.
亞皆老街遊樂場
亞皆老街遊樂場（Argyle Street Playground）係香港一公園同遊樂場，喺九龍城亞皆老街，就近九龍城迴旋處同太子道，行政上歸九龍城區，設施有硬地球場同埋七人足球場.
類:香港遊樂場
陳雅倫
陳雅倫（Ellen Chan，），係香港女演員同歌手，1985年參加第四屆新秀歌唱大賽後出道，做過無綫電視女藝員，1993年離開無綫電視後接拍三級電影同出成人寫真集而出名.
炭湖
炭湖（Laguna del Carbón）係阿根廷一個鹽湖，海拔海平面以下105米，係南美洲嘅最低點.
[[Category:湖]]
死谷
死谷（Death Valley），又譯死亡谷，係美國加利福尼亞州一個山谷，海拔海平面以下86米，係北美洲嘅最低點，更係全世界錄得最高氣溫嘅地方，紀錄係56.7°C.
今期流行 (歌)
《今期流行》係香港男藝人古天樂第3首派台歌，2000年派台，收錄喺佢嘅第二隻專輯《今期流行》入面，屬第一主打歌，由林夕作詞，伍樂城作曲. 《今期流行》係首節拍感強勁嘅跳舞歌，個MV由古天樂大跳熱舞，跳到好似「拜神」同「抹窗」噉.
相關創作
2018年7月，香港女歌手容祖兒拍嘅百老滙廣告入面，惡搞咗《今期流行》個MV，歌名叫《幾時都流行》，重搵到古天樂客串出鏡.
麥子豪
麥子豪（Dennis Mak，），係香港男歌手，2004年參加英皇新秀歌唱大賽後出道，加入英皇娛樂男子組合BOY'Z（之後改名叫SUN BOY'Z），2008年退出組合後淡出樂壇.
包皮 (脧)
包皮係響陰莖前端包著、保護龜頭嘅一塊皮. 包皮內側皮脂腺嘅分泌物含有溶菌成分，能夠抵擋有害細菌，亦都有保護龜頭嘅功能，不過會變成叫做㞗屎嘅包皮垢，要定時清走，但如果洗得密得滯，都可能會感染外來細菌，導致發炎. 如果男人嘅包皮過長，扯旗嗰陣包皮褪唔到落去，條㞗就叫包莖，會影響性交表現. 有啲男人因為包莖又或者係清潔同宗教原因（猶太教或者回教徒），就要割包皮，即係做包皮環切術或者包皮背切術. 但另一方面，古希臘覺得男人冇包皮包住龜頭好核突，甚至要用條繩勒住冠狀溝，防止包皮向後褪.
黃竹坑 (搞清楚)
黃竹坑多數講嘅係香港南區嘅一個地名，佢亦可以係話：
其他
除咗上述嘅黃竹坑之外，重有其他啲名入邊有黃竹坑嘅：
嚴順開
嚴順開（；；）係中華人民共和國演員，上海人.
生平
1963年嚴順開喺中央戲劇學院表演系畢業，分配到上海滑稽劇團做演員. 1981年初次登上銀幕，主演電影《阿Q正傳》，憑住呢套電影獲得第6屆大眾電影百花獎最佳男演員獎、第2屆瑞士維韋國際喜劇電影節最佳男演員金手杖獎. 1983年，喺中央電視台第一屆春節聯合晚會度表演小品《阿Q的獨白》，首次運用咗「小品」呢一個表演形式. 1988年自編自導自演喜劇電影《阿譚內傳》. 1993年喺中央電視台春節聯歡晚會度表演小品《張三其人》. 1999年同張凱麗喺中央電視台春節聯歡晚會度合作表演小品《愛父如愛子》.
2017年10月16號，佢喺上海楊浦區嘅新華醫院病逝，終年80歲.
名間
名間係中華民國臺灣南投縣一鄉，面積83平方公里，人口3.8萬.
Prunay-Belleville
Prunay-Belleville係法國嘅一個市鎮，位置喺奧布.
浩官
浩官（，Howqua），係清朝廣州十三行怡和行行主嘅一個商名，歷史上有過四位浩官，分別係：
上面四個之中，最出名嘅浩官係伍秉鑑，所以「浩官」一般係指伍秉鑑.
怡和行行主重有另一商名叫沛官（Puiqua），係指第二任嘅伍秉鈞（1792年-1801年），伍國瑩第二個仔.
Prusy, Aube
Prusy係法國嘅一個市鎮，位置喺奧布.
Luppé-Violles
Luppé-Violles係法國嘅一個市鎮，位置喺奧斯坦尼大區嘅熱爾.
Puits-et-Nuisement
Puits-et-Nuisement係法國嘅一個市鎮，位置喺奧布.
鹿谷
鹿谷係中華民國臺灣南投縣一鄉，面積142平方公里，人口1.8萬.
中寮
中寮係中華民國臺灣南投縣一鄉，面積147平方公里，人口1.5萬.
悟覺妙天禪師
悟覺妙天禪師（），原名黃明亮，喺台灣屏東縣潮州鎮出世，國防管理學院畢業，曾經喺文化大學政治研究所做研究，軍職退休之後皈依咗隨國民政府嚟台嘅臨濟宗第84代在家居士宗師敬哉禪師，並由佢師父授予「法脈傳承」.
沿革同活動
悟覺妙天禪師喺40歲（1974年－1975年間）開始正式修行，大概過咗十年嘅宗教探索，研讀宗教典籍，有道家、佛教、一貫道、摩門經、聖經等，亦參訪各宗派，到咗大大小小嘅寺廟、道觀、神壇、教堂等. 佢皈依臨濟宗84代在家居士傳人敬哉禪師後，一門深入，一度唔食人間煙火，入深山閉關清修，終於證道，喺 1982 年獲敬哉禪師授予「法脈傳承」，亦即係禪宗嘅「內傳法印」.
1983年喺台北市區成立首間道場，然後成立咗基金會，旨喺普傳禪宗「不立文字，教外別傳，明心見性，見性成佛」嘅修行法門，畀修行人唔分根器利鈍，都可以經由修持仍獨創嘅「印心禪法」同釋迦牟尼佛兩千五百年前所傳嘅「印心佛法」嚟開悟同埋實證到佛陀嘅境界.
1988年，因機緣成熟，正式成立「財團法人中國禪學印心發展基金會」，1994年改名叫「財團法人中華民國印心禪學文教基金會」
1999年成立「社團法人臺灣禪宗佛教會」，以宗教方式弘揚「印心佛法」.
2011年成立「財團法人釋迦牟尼佛救世基金會」，揭示「地球佛國，人人作佛」，弘揚世尊嘅真傳，將心印傳遞千古.
2017年，悟覺妙天禪師分別喺美國、臺灣舉辦大型演講會，佢喺台中演講話，世尊話「夜睹明星而見性」係指人體內嘅細胞放光、靈性放光，一個人修行一定要做到身心充滿能量，同接通宇宙聖靈嘅光，先能夠解脫、成就，世尊法脈傳承所傳嘅就係佛光、聖光. 眼見臺灣社會事件唔停發生，悟覺妙天禪師強調唔嬲，將禪融入生活中定可減少社會紛擾，佢特別強調唔好嬲，進而培養出歡喜心、菩提心同愛心，呢樣人同人間就唔容易產生衝突.
悟覺妙天教團喺台灣多間大學成立「禪學社」或「領袖社」嘅社團，頭個大學社團係國立交通大學嘅「交大禪學社」，2010年，已經成立咗54個大學社團，有啲大學同時有「禪學社」同「領袖社」.
悟覺妙天教團曾參與社會福利服務事業，如1989年開始到各監獄作專題演講同講授禪定課程，協助受刑人重返社會；1995年喺土城看守所成立戒毒班協助收容人戒除毒癮，幾年後成立「中華民國解癮戒毒協會」，佢唔同傳統以「威嚇懲罰、隔離絕斷」嘅戒毒方式，「全人康復課程」強調自我覺察、調整同超越，結合團體課程、心理諮詢導同社交網絡重建，幫助藥癮學員解除心癮、復歸社會、重拾健康人生，宜家已有好多成功案例   ；亦成立愛心救濟專戶、發起愛心賑災活動、成立「太陽世界慈愛會」進行慈善服務等. 「財團法人釋迦牟尼佛救世基金會」嘅網站都有話到，悟覺妙天教團重參與唔少公益活動，包括探訪中國大陸非法移民收容所、為身心障礙細路舉行課程、捐款支持災難應對等. 2014年、2015年、2016年、2017年，中華民國內政部向「財團法人釋迦牟尼佛救世基金會」頒授「年度績優宗教團體」獎項，並將該會列為「社會教化」項目之一.
教義
悟覺妙天禪師依照佛教三學戒、定、慧，同致力喺學習解脫嘅方法，提出咗「清淨」、「智慧」、「圓滿」、「圓覺」等諸多禪修理論，以專注禪定嘅方法，唔同一般放空冥想嘅禪定方式，傳授佢多年修行心得集結成嘅「印心佛法」（理論）同「印心禪法」（實修），理論同實修並進，用「金剛蓮花印」、「大圓滿印」、「禪定印」等手印嚟配合禪坐，雖然有開班講解「金剛經」等佛教經典過，但唔同一般佛教團體以誦經、持咒、早課、晚課嘅修行方式，反而重視修行弟子「禪定」同「六度萬行」嘅實修功夫. 另外，更主張一般佛教團體冇嘅修行觀點－「魂、魄、靈性嘅清淨修行，魂、魄、靈性一齊修行成就」，佢話「印心佛法嘅修習，可禪定接佛光清淨魂魄，同靈性上升，一齊住位喺禪心輪，噉就到咗天界，人間一切嘅災難就能避免. 」自己修行清淨嘅力量，亦能夠幫到周邊嘅人，台灣更多人修行印心佛法，越能夠帶動大環境磁場嘅安定同幸福，世界上越多人修行，地球嘅整體命運亦會更好.
就財團法人釋迦牟尼佛救世基金會網站所寫嘅「印心佛法修行法要」 ，提出咗下面嘅內容：
一、禪宗十大戒律 （一）不可欺師滅祖 （二）不可破壞宗譽 （三）不可私收弟子 （四）不可傷天害理 （五）不可邪術騙人 （六）不可妖言惑眾 （七）不可欺負弱小 （八）不可落井下石 （九）不可酗酒亂性 （十）不貪嗔癡慢疑
二、禪宗十大法印 （一）不被我執所誤 （二）不被法執所惑 （三）不被功利所迷 （四）不被物慾所苦 （五）不被幻相所使 （六）不被惡勢所瞋 （七）不被情慾所困 （八）不被俗情所擾 （九）心地光明磊落 （十）智慧博大無邊
林子萱
林子萱（Kiki Lin，，本名盧樂彤），係香港女藝人，做過歌手、填詞人、模特兒、演員同廣播節目主持等，1999年出道，2000年代到2010年代中活躍.
悟覺妙天禪師
教義
三、離四相無我執法執 （一）無我相、人相、眾生相、壽者相 （二）無我、無法
四、六度波羅蜜 （一）布施 （二）持戒 （三）忍辱 （四）精進 （五）禪定 （六）般若(即智慧)
五、十脈輪清淨法門 （一）地―名色脈輪、無始脈輪、無明脈輪、吉祥脈輪 （二）人―如意脈輪、明心脈輪、二空脈輪 （三）天―智慧脈輪、法眼脈輪、禪心脈輪
六、十地菩薩解脫法門 （一）初地歡喜地菩薩 （二）二地離垢地菩薩 （三）三地發光地菩薩 （四）四地焰慧地菩薩 （五）五地難勝地菩薩 （六）六地現前地菩薩 （七）七地遠行地菩薩 （八）八地不動地菩薩 （九）九地善慧地菩薩 （十）十地法雲地菩薩
七、傳佛心印 宗師密傳世尊真傳―不立文字、教外別傳、佛心傳心、佛心印心之佛心印
劉令飛
劉令飛（），係中國大陸音樂劇男演員、搖滾歌手.
悟覺妙天禪師
公開著作
悟覺妙天禪師基本上係採口語佈道嘅方式，重要嘅著作都係佢演講嘅語錄，由佢弟子整理而成 ，主要嘅著有:
劉令飛
簡歷
佢喺上海音樂學院畢業. 2007年參加湖南衛視歌唱選騷節目《快樂男聲》，最終入圍南京唱區十強. 2008年起，先後出演《伴兒》、《愛上鄧麗君》等音樂劇. 2012年主演百老匯音樂劇《貓》中文版，決定做音樂劇演員. 2015年，佢組咗搖滾樂隊STOUTBONE並做主唱. 2017年，參演音樂劇《變身怪醫》，飾演男主角傑克同海德. 2018年，佢為動畫片《賽爾號》唱主題曲《遠航》 ；同年11月，佢同韓雪領銜主演音樂劇《白夜行》.
悟覺妙天禪師
學術論文
Pei-Chen Lo, Ming-Liang Huang, Jung-Cheng Chen, 2015, “Chan Ding for Autism Prevention – Hypothesis of Brain Plasticity by Tri-mailuns Activation,” International Journal of Innovative Technology and Exporing Engineering (IJITEE), Vol. 5 Issue 3, pp16-24, http://www.eed.nctu.edu.tw/files/writing/9009_3e1c8524.pdf.
Pei-Chen Lo and Ming-Liang Huang, 2015, “Scientific Propositions for Brain Reformation by Mailun Chan Ding,” International Journal of Electrical and Electronics Engineering (IJEEE), IASET, on June 18, 2015, https://issuu.com/iaset/docs/2._scientific_propositions_for_brai.
Pei-Chen Lo and Ming-Liang Huang, 2015, “Exploring Preventive Power of Ten-Mailuns Actuation in Chan Ding,” International Journal of Preventive Medicine Research, Vol. 1, No. 2, pp27-34, June 2015, http://files.aiscience.org/journal/article/html/70240007.html.
Pei-Chen Lo, Ming-Liang Huang, and Kang-Ming Chang, 2003, “EEG alpha blocking correlated with perception of inner light under Zen-Buddhism meditation,” American J. Chinese Medicine V. 31, No. 4, pp629-642, DOI:10.1142/S0192415X03001272. SCI
Tiing Yu, Hui Ling Tsai, Ming Liang Hwang, 2003, “Suppressing tumor progression on in vitro prostate cancer cells by emitted psychosomatic power through Zen meditation,” American J. Chinese Medicine V. 31, pp499-507, DOI:10.1142/S0192415X03001132. SCI
同劉錦隆（妙禪）嘅關係
<!-- 創立佛教如來宗嘅劉錦隆（其後自封為「妙禪」）曾喺1990年起跟隨 悟覺妙天禪師修行大約15年 ，獲 悟覺妙天禪師取法號係「妙殿明」. 劉錦隆嗰時係 悟覺妙天禪師門下「禪室」嘅負責人，並多年參與 悟覺妙天教團嘅禪修活動，為教團招募咗唔少具高學歷嘅學生同教授，喺教團內被奉為典範；佢把 悟覺妙天禪師稱為「佛師」，要求信徒向 悟覺妙天禪師跪拜，但 悟覺妙天禪師本人認為唔需要. 此外，劉錦隆推銷悟覺妙天教團產品「蓮座」嘅成績顯著，錄製咗一條「靈魂附身」、旨在宣稱蓮座靈驗嘅片，並曾因推銷蓮座而惹上官非；佢仲曾經以「協助資金流動」係理由向 悟覺妙天禪師預支納骨塔塔位嘅權狀，並藉口協助教團處理「第一次法難（即政治迫害包括拆納骨塔事件）」而向信徒募款八千萬元.
2004年底，北投地區嘅道場同當地居民，陸續傳出劉錦隆許多偏差行徑嘅傳聞，甚囂塵上，有啲涉及財務，有啲涉及私德 ， 悟覺妙天禪師聽聞以後，請人前往查證，發現確實有啲爭議之處，便召來劉錦隆，仔細垂詢以後，請佢暫時休息同解除道場負責人嘅職務，於是劉錦隆心有不甘，因此離開 悟覺妙天禪師門下，自行創立佛教如來宗，並自封法號「妙禪」而且取用 悟覺妙天禪師嘅思想，但否認呢啲教義係出自 悟覺妙天禪師.
2012年，悟覺妙天教團本來打算懲戒劉錦隆（妙禪），但佢親自向 悟覺妙天禪師求恕，悟覺妙天禪師僅規勸之.
2014年，劉錦隆（妙禪）自2004年成立佛教如來宗以來，盜用 悟覺妙天禪師教義卻刻意隱匿師承並不時詆毀 悟覺妙天禪宗教團、仲盜用 悟覺妙天禪師傳授嘅手印同禪定法私收弟子 、供人跪拜等做法違反咗「不可欺師滅祖」、「不可破壞宗譽」、「不可私收弟子」、「不可傷天害理」、「不可邪術騙人」、「不可妖言惑眾」、「不貪嗔癡慢疑」等戒律，遭到禪宗紀律委員會將劉錦隆（妙禪）逐出宗門.
2017年10月， 悟覺妙天禪師喺台中演講會面對記者提問到妙禪時回應：「正法是可以公開傳講的，而不是關起門來不知道在說什麼，像妙禪的佛法、手印等都是他教的，妙禪只學到前半段，還有後半段沒有學；他歡迎妙禪的同修來跟他學佛法，回來認祖歸宗學習佛陀正法. 」 -->
雅打街臨時遊樂場
雅打街臨時遊樂場（Arthur Street Temporary Playground）係香港一公園同遊樂場，喺九龍油麻地榕樹頭，眾坊街鴉打街交界，行政上歸油尖旺區. 設施有籃球場. 公園話就話臨時，個球場都幾十年.
悟覺妙天禪師
成立
2018年（民國107年）10月18號喺臺北市正式成立，民國黨喺2019年（民國108年）1月25號併入. ，2020年3月31日解散.
出面網頁
類:臺灣新興宗教人物 類:中華民國軍人 類:屏東人
雅打街臨時遊樂場
史
原本眾坊街、鴉打街、彌敦道同永星里之間，係有間學校. 拆咗之後，永星里嗰面就起大廈，而眾坊街嗰邊就做籃球場. 一直到依家.
2019冠狀病毒病檢測
由2021年5月6號起至今.
名
雖然遊樂場傍住嗰條街叫「鴉打街」，但遊樂場官方名就用咗「雅打街」，而唔少人同有啲地圖都無留意呢個差異，照叫「鴉打街臨時遊樂場」.
類:香港遊樂場
中暑
中暑（Heat stroke）係人喺酷熱嘅環境之下體溫上升，身體機能就會自動調節嚟降溫，例如增加排汗同呼吸次數. 但係當環境溫度過高，呢啲生理調節唔能夠有效控制體溫嘅時候，就會出現熱衰竭甚至中暑等情況. 徵狀包括頭暈、頭痛、反胃、氣促、神志不清等. 當體溫升至攝氏41度或以上嘅時候，更會出現全身痙攣或昏迷等現象，若果唔及時幫患者降溫同急救，就會有生命危險.
中暑嘅成因
其他風險因素：
處理患者
應該：
注意事項 :
Switch (搞清楚)
Switch除咗指開閂掣，仲可以係：
Lussan, Gers
Lussan, Gers係法國嘅一個市鎮，位置喺奧斯坦尼大區嘅熱爾.
Racines, Aube
Racines係法國嘅一個市鎮，位置喺奧布.
饒慧珊
饒慧珊（Sandy Yiu， ）係香港now TV嘅新聞從業員，而家做緊首席主播. 佢喺香港樹仁大學新聞與傳播學系畢業.
以利亞·高德拉特
以利亞·高德拉特（אליהו גולדרט）（）係以色列物理學家、企業管理大師、哲學家、教育家同作家，發明，創辦「高德拉特諮詢公司」（Goldratt Consulting）. 佢畀《財富》雜誌叫做「工業界大師」，《彭博商業周刊》形容佢係天才，業界尊稱做「手刃聖牛嘅武士」（Slayer of Sacred Cows）.
出面網頁
類:企業管理‎ 類:物理學家 類:教育家 類:作家 類:以色列人 類:猶太人 類:癌死者
2017年度香港小姐競選
2017年度香港小姐競選（第45屆）係電視廣播有限公司舉辦嘅選美活動，2017年9月3號喺新界將軍澳電視廣播城一號錄影廠舉行.
入圍佳麗
電視台喺2017年7月13號去到九龍尖沙咀九龍香格里拉酒店舉行《佳麗會晤新聞界》見面會，正式公佈12名入圍佳麗嘅名單，按姓氏英文字母次序係：
出面網頁
類:2017年無綫電視節目
葉文輝
葉文輝（Barry Ip，），綽號啤梨，係香港廣播節目主持同歌手，1995年參加香港有線電視YMC台全能VJ大賽後加入新城電台而入行.
巴色道遊樂場
巴色道遊樂場（Basel Road Playground）係香港一公園同遊樂場之一，喺筲箕灣，行政上歸東區. 設施有籃球場. 雖則叫巴色道，不過實情喺阿公岩道同阿公岩村道.
巴色係教會名，出自巴色差會，側邊正正係巴色差會崇真堂.
Ramerupt
Ramerupt係法國嘅一個市鎮，位置喺奧布.
國姓
國姓係中華民國臺灣南投縣一鄉，面積176平方公里，人口1.8萬.
魚池 (南投)
魚池係中華民國臺灣南投縣一鄉，面積121平方公里，人口1.6萬.
Magnan, Gers
Magnan, Gers係法國嘅一個市鎮，位置喺奧斯坦尼大區嘅熱爾.
水里
水里係中華民國臺灣南投縣一鄉，面積107平方公里，人口1.7萬.
寶馬山道遊樂場
寶馬山道遊樂場（Braemar Hill Road Playground）係香港一公園同遊樂場，喺北角寶馬山寶馬山道，行政上歸東區，設施有籃球場.
類:香港遊樂場
界限街遊樂場
界限街遊樂場（Boundary Street Recreation Ground）係香港一公園同遊樂場，喺旺角洗衣街200號，行政上歸油尖旺區. 設施有草地球場、曲棍球場、戶外乒乓球檯同埋十一人人造草地足球場. 中有條花墟徑，隔籬係明渠，隔開旺角大球場.
類:香港遊樂場
劉金勝
劉金勝，香港親中派宗教界人士，神召會元朗錦光堂主任牧師.
政治立場同選舉經歷
佢喺香港親中派人士. 曾經支持同屬親中派嘅梁美芬參選2007年香港區議會選舉. 2011年選舉委員會界別分組選舉，佢經宗教界界別分組（香港基督教協進會）成為選舉委員會委員.
佢喺香港反送中運動入面嘅表現被一啲支持香港人爭取民主嘅人批評. 佢喺2019年7月嘅時候，曾經誣衊示威者「邪靈上身」 ，又話一國一制先能夠解決香港問題. 另外，香港警察喺反送中運動入面嘅濫權問題備受批評，但佢喺9月嗰陣就聲稱香港唔存在「暴政」，仲呼籲會眾投考警隊. 去到2020年10月，佢又喺一場崇拜入面公開揶揄抗爭者，話參與抗爭嘅會友唔會有前途.
因應佢嘅親中立場同言行，佢同陳世强、管浩鳴、許淑芬、林以諾、梁燕城、張恩年、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」. 門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰.
寶雲山
寶雲山（英文：Bowen Hill）係香港香港島中部一座山，高320米，喺金鐘南方對上嘅位置，近山頂嘅位置被山頂道同甘道環繞，西面係馬己仙峽同歌賦山，東面係灣仔峽同金馬倫山. 座山因為佢北面山腰嘅寶雲道而得名，除咗寶雲道之外，佢北面山腰約海拔200米嘅位置起咗荷蘭灣徑.
香港日治時期嘅佔領地日治政府為紀念陣亡嘅日軍而起嘅紀念塔香港忠靈塔遺址喺山頂，遺址之後起咗金馬倫大廈，而因為金馬倫大廈個名，坊間唔少人會將呢座山誤以為係金馬倫山.
Magnas
Magnas係法國嘅一個市鎮，位置喺奧斯坦尼大區嘅熱爾.
Rhèges
Rhèges係法國嘅一個市鎮，位置喺奧布.
人肉搜尋
《人肉搜尋》（Searching）係一部2018年嘅美國懸疑電影，由安尼遜查格提執導，周約翰、米雪娜、狄寶娜美臣主演.
楊敏德
楊敏德（Marjorie Yang Mun-tak，）係香港企業家，董事長，全國政協委員，香港理工大學校董會前主席，香港行政會議非官守成員 （2009年1月至2012年6月）. 上海紡織企業家楊元龍大女，企業家潘迪生頭一任老婆，外號「配額女王」同「棉花公主」.
人肉搜尋
故仔講單親阿爸發現佢個女失蹤，登入咗佢個女嘅網上帳戶度搵線索，發現到越嚟越多可疑嘅證據.
楊敏德
楊敏德喺香港出世，美國麻省理工學院數學系學士學位畢業，哈佛大學工商管理碩士學位畢業. 1978年返香港幫手打理家族嘅紡織同製衣生意，係溢達集團創辦人之一，帶領集團發展成跨國企業. 1995年成為集團主席. 1996年喺新疆設立紡織品公司，供應棉花紡織品畀Ralph Lauren、Hugo Boss、Tommy Hilfiger等等多間跨國時裝品牌，亦成爲全球恤衫最大生產同出口商之一.
信義 (南投)
信義係中華民國臺灣南投縣一山地鄉，面積1422平方公里，人口1.6萬.
楊敏德
楊敏德亦擔任美國吉列公司、香港太古股份有限公司同匯豐銀行董事局成員，美國紐約證券交易所國際顧問委員會會員.
楊敏德做過《福布斯》雜誌封面人物，係繼龔如心之後第二位成爲封面人物嘅香港女企業家；2006年喺《財富》雜誌世界商界女強人排行榜排第44位.
出面網頁
類:香港生意人 類:滙豐 類:全國政協香港委員 類:香港科技大學榮譽院士 類:香港理工大學榮譽博士 類:哈佛大學舊生 類:麻省理工學院舊生 類:上海人 敏德
李蘢怡
李蘢怡（Tiffany Lee，，本名李亮頤，曾用名李靜頤、李宜錚）係香港女藝人，做過歌手、模特兒同演員，2002年出道，2000年代活躍.
仁愛鄉
仁愛係中華民國臺灣南投縣一山地鄉，面積1274平方公里，人口1.6萬.
神舟六號
係中國太空計畫嘅第二輪載人太空飛行，嚮2005年10月12號喺酒泉衛星發射中心嘅長征2F火箭上發射. 神舟六號載住太空人費俊龍同聶海勝喺低地球軌道上飛咗五日. 佢喺中國第一次載人太空飛行神舟五號兩周年紀念日前三日發射升空.
Les Riceys
Les Riceys係法國嘅一個市鎮，位置喺奧布.
中央-盧華爾山谷
（Centre-Val de Loire，）係法國其中一個大區，座落喺盧華爾山谷嘅中間. 首府係奧李晏，最大城市係圖爾.
黃建東
黃建東（Derek Wong，），係香港無綫電視男藝員，香港出世，祖籍廣東花縣，2011年參加無綫電視嘅香港先生選舉攞到「演藝潛能大獎」而入行. 佢而家除咗參演劇集，亦係TVB娛樂新聞台主持.
鍾立風
鍾立風（），係中國男歌手.
第27屆奧地利國民議會選舉
第27屆奧地利國民議會選舉響2017年10月15號舉行.
背景
由於社會民主黨同人民黨組成嘅執政聯盟響5月尾決裂，搞到國民議會選舉提早一年舉行.
大約六百四十萬合資格選民，將會從16個政黨候選人投票決定一百八十三個國民議會議席誰屬，政黨要至少攞到百分之四嘅選票先能夠分到議席.
社會民主黨
奧地利各政黨響投票日前盡最後努力拉票，受中東難民問題影響，總理克恩領導嘅中間偏左社會民主黨，選前民調只係排第三位. 克恩響維也納嘅造勢活動，話要響公營部門創造二萬個新職位，重聲明如果輸咗就會成為反對派，唔會加入執政聯盟. 而克恩一名顧問早前攻擊右翼人民黨黨魁庫爾茨係反猶太，亦打擊社會民主黨選情.
人民黨
人民黨響選前民調就以超過三成支持率領先，人民黨主張近年由中間派逐漸向右轉. 本身做外長嘅黨魁庫爾茨承諾阻止非法移民入境，亦批評歐盟近年對移民管理失控，反移民主張得到唔少後生選民支持，假如人民黨贏出選舉，三十一歲嘅庫爾茨，將會成為歐洲最年輕嘅領袖.
民意調查
民調話，社民黨響今次選舉入面將會輸畀人民黨.
結果
奧地利內政部長公布，點算票站選票之後人民黨得票率係百分之三十一點四，係得票最多嘅政黨，而現任總理克恩領導嘅社會民主黨得票率係百分之二十六點七.
人民黨
人民黨魁庫庫爾茨響票站調查話，佢會帶領人民黨贏出之後接受支持者祝賀. 佢話今次係歷史性勝利，好多人對佢寄以厚望，佢會全力以赴，為奧地利帶來改變. 佢亦話希望建立一個穩定政府，但如果同其他政黨籌組聯合政府失敗，佢亦唔排除成立少數政府執政.
社會民主黨
現任總理克恩說佢唔會辭去黨魁職務，又話會同人民黨開展談判.
自由黨
自由黨領袖施特拉赫話，今次選果結果顯示有近六成奧地利民眾支持佢哋提出嘅政策.
選前
歐洲響2015年爆發難民潮，唔少難民取道奧地利去歐洲各國，奧地利本身亦接收咗十萬難民，令難民同伊斯蘭議題成為今次選舉焦點，同埋今屆選舉，由於兩個主要政黨都提出反移民等保守政策，意味奧地利將會好大機會出現右翼新政府.
選後
由於重未計埋郵寄選票，要16號先開始點票，數目超過八十萬張，佔總選票數目嘅六分之一，加上社會民主黨嘅得票只係落後極右自由黨唔夠百分之一，意味邊個政黨成為第二大黨重有變數，連帶影響組閣談判. 但由於社會民主黨同人民黨唔啱牙，外界分析人民黨好可能同自由黨合作，出現右派政黨聯盟，呢兩個政黨響競選期間提出收緊移民、驅逐尋求庇護者同打擊極端伊斯蘭主義等政策，一旦兩黨合作，新政府將會向右傾. 不過，由於庫爾茨提倡親歐盟政策，預料唔會對歐盟團結有負面影響.
攷
27 類:2017年選舉
Maignaut-Tauzia
Maignaut-Tauzia係法國嘅一個市鎮，位置喺奧斯坦尼大區嘅熱爾.
蝴蝶灣公園
蝴蝶灣公園，香港公園之一，遊樂場之一，喺屯門龍門路第四十五區B，英文叫Butterfly Beach Park. 行政上歸屯門區. 設施有硬地球場、排球場、燒烤場. 以及五人足球場.
側邊有蝴蝶灣泳灘.
紅薔薇 (蕭亞軒專輯)
《紅薔薇》（Red Rose）係臺灣歌手蕭亞軒嘅第2張錄音室專輯，2000年8月15號響維京音樂發行 ，呢隻碟由音樂人陳偉、、Jae Y. Chong、、鮑比達同Jit W. Lim一齊監製，填詞部份係姚謙、許常德同埋周耀輝等人負責.
專輯主打歌《薔薇》係日本女歌手Sakura作曲，日文原曲叫做《Oh I...》. 第2首歌《一個人的精彩》係翻唱泰國女歌手嘅《Rak Gan Choie Loie》，呢首歌收錄喺佢發行嘅第5張錄音室專輯《Freshy Myria》. 由姚謙填詞、鮑比達製作嘅單曲《夜》，收錄喺黃磊同劉若英主演嘅電影《夜奔》原聲帶之中.
劉炫豆
劉炫豆（；本名劉充）係遼寧朝陽人，中國音樂製作人、作曲家、青春繁花音樂創始人. 佢喺中國音樂學院畢業.
經歷
2019年，為古裝劇《知否知否應是綠肥紅瘦》主題曲《知否知否》同插曲《只問你肯不肯》、《當歌》、《換》作曲、編曲. 而《知否知否》攞到2019TMEA騰訊音樂娛樂盛典年度十大金曲獎同2019全球華人歌曲排行榜年度典禮最受歡迎影視金曲.
啟官
啟官（，Puankhequa），係清朝廣州十三行同文（孚）行行主嘅一個商名，歷史上有過兩位啟官，分別係：
另外，同孚行行主重有一個商名庭官（Pwantingqua），指第三任行主潘正煒（1820年-1842年），亦叫潘季彤，潘有度個仔.
王中言
王中言（），係臺灣填詞人.
La Rivière-de-Corps
La Rivière-de-Corps係法國嘅一個市鎮，位置喺奧布.
四呼
四呼（）係中文音韻學嘅術語. 喺音韻學，從明代以降，基於韻母（呢個韻母包埋韻腹同韻尾）嘅韻頭同韻腹嘅口形，將韻母分爲四類：開口呼、合口呼、齊齒呼、撮口呼.
概要
四呼由來自宋代以降後期中古音嘅韻類分類，亦即等呼. 喺等呼，以嘴脣係咪圓分成兩個大類：開口呼同合口呼. 然後再根據主元音嘅位置再細分爲四等，加埋四個等嘅開合總共八個類.
四呼
開口呼（）係指唔接韻頭嘅韻母，亦即唔係打頭嘅韻母. 喺粵語，a、aa、e、o、oe、eo屬於開口呼（連埋-i、-u、-m、-n、-ng、-p、-t、-k韻尾）. 例字：亞、挨、交、岩、晏、罌、鴨、押、呃、矮、嘔、暗、銀、鶯、合、兀、扼、誒、鏡、夾、劇、柯、愛、奧、安、江、喝、各、靴、向、卻、最、進、卒.
合口呼（）係指韻頭係嘅韻母，亦即用u/w打頭嘅韻母. 喺粵語，u屬於合口呼（連埋-i、-n、-ng、-t、-k韻尾），用聲母w打頭嘅字亦係合口呼. 例字：烏、會、換、紅、活、屋、話、爲、搲、和.
撮口呼（撮讀咄，）係指韻頭係嘅韻母，亦即用yu打頭嘅韻母. 喺粵語，jyu/yu屬於撮口呼（連埋-n、-t韻尾）. 例字：喻、縣、月.
另外，粵語嘅鼻音獨立韻m、ng唔屬於四呼範疇. 呢兩個其實都仲係聲母，但屬於同零聲母相對嘅零韻母，亦即係空韻嘅情況.
其中，呢四呼嘅分法係分別按開合、洪細而分成四類，開口呼同齊齒呼係開口，合口呼同撮口呼係合口，開口呼同合口呼係洪音，齊齒呼同撮口呼係細音. 下面份表顯示佢哋嘅關係.